ciscoriordan/open-greek-corpus-annotations huggingface dataset:
pausanias-periegesis.graeciae-descriptio 2.1.7
θέας δὲ αὐτόθι ἄξια ἔστι μὲν θέατρον , ἔστι δὲ στάδιον λίθου λευκοῦ . ἐλθόντι δὲ ἐς τοῦ θεοῦ τὸ ἱερὸν τοῦτο μὲν ἀθλητῶν νικησάντων · τὰ Ἴσθμια ἑστήκασιν εἰκόνες , τοῦτο δὲ πιτύων δένδρα ἐστὶ πεφυτευμένα ἐπὶ στοίχου , τὰ πολλὰ ἐς εὐθὺ αὐτῶν ἀνήκοντα . τῷ ναῷ δὲ ὄντι μέγεθος οὐ μείζονι ἐφεστήκασι Τρίτωνες χαλκοῖ . καὶ ἀγάλματά ἐστιν ἐν τῷ προνάῳ δύο μὲν Ποσειδῶνος , τρίτον δὲ Ἀμφιτρίτης , καὶ Θάλασσα καὶ αὕτη χαλκῆ . τὰ δὲ ἔνδον ἐφʼ ἡμῶν ἀνέθηκεν Ἡρώδης Ἀθηναῖος , ἵππους τέσσαρας ἐπιχρύσους πλὴν τῶν ὁπλῶν · ὁπλαὶ δέ σφισίν εἰσιν ἐλέφαντος .
Lemmas: θέα δέ αὐτόθι ἄξιος εἰμί μέν θέατρον , εἰμί δέ στάδιον λίθος λευκός . ἔρχομαι δέ εἰς ὁ θεός ὁ ἱερός οὗτος μέν ἀθλητής νικάω · ὁ Ἴσθμια ἵστημι εἰκών , οὗτος δέ πίτυς δένδρον εἰμί φυτεύω ἐπί στοῖχος , ὁ πολύς εἰς εὐθύς αὐτός ἀνήκω . ὁ ναός δέ εἰμί μέγεθος οὐ μέγας ἐφίστημι Τρίτων χάλκεος . καί ἄγαλμα εἰμί ἐν ὁ πρόναον δύο μέν Ποσειδῶν , τρίτος δέ Ἀμφιτρίτη , καί Θάλασσα καί οὗτος χάλκεος . ὁ δέ ἔνδον ἐπί ἐγώ ἀνατίθημι Ἡρώδης Ἀθηναῖος , ἵππος τέσσαρες ἐπίχρυσος πλήν ὁ ὁπλή · ὁπλή δέ σφεῖς εἰμί ἐλέφας .
pausanias-periegesis.graeciae-descriptio 2.1.8
καὶ Τρίτωνες δύο παρὰ τοὺς ἵππους εἰσὶ χρυσοῖ , τὰ μετʼ ἰξὺν ἐλέφαντος καὶ οὗτοι · τῷ δὲ ἅρματι Ἀμφιτρίτη καὶ Ποσειδῶν ἐφεστήκασι , καὶ παῖς ὀρθός ἐστιν ἐπὶ δελφῖνος ὁ Παλαίμων · ἐλέφαντος δὲ καὶ χρυσοῦ καὶ οὗτοι πεποίηνται . τῷ βάθρῳ δὲ ἐφʼ οὗ τὸ ἅρμα μέση μὲν ἐπείργασται Θάλασσα ἀνέχουσα Ἀφροδίτην παῖδα , ἑκατέρωθεν δέ εἰσιν αἱ Νηρηίδες καλούμεναι . ταύταις καὶ ἑτέρωθι τῆς Ἑλλάδος βωμοὺς οἶδα ὄντας , τοὺς δὲ καὶ τεμένη σφίσιν ἀναθέντας † ποιμαίνισιν , ἔνθα καὶ Ἀχιλλεῖ τιμαί · Δωτοῦς δὲ ἐν Γαβάλοις ἱερόν ἐστιν ἅγιον , ἔνθα πέπλος ἔτι ἐλείπετο , ὃν Ἕλληνες Ἐριφύλην λέγουσιν ἐπὶ τῷ παιδὶ λαβεῖν Ἀλκμαίωνι .
Lemmas: καί Τρίτων δύο παρά ὁ ἵππος εἰμί χρύσεος , ὁ μετά ἰξύς ἐλέφας καί οὗτος · ὁ δέ ἅρμα Ἀμφιτρίτη καί Ποσειδῶν ἐφίστημι , καί παῖς ὀρθός εἰμί ἐπί δελφίς ὁ Παλαίμων · ἐλέφας δέ καί χρυσός καί οὗτος ποιέω . ὁ βάθρον δέ ἐπί ὅς ὁ ἅρμα μέσος μέν ἐπεργάζομαι Θάλασσα ἀνέχω Ἀφροδίτη παῖς , ἑκατέρωθεν δέ εἰμί ὁ Νηρηΐς καλέω . οὗτος καί ἑτέρωθι ὁ Ἑλλάς βωμός οἶδα εἰμί , ὁ δέ καί τέμενος σφεῖς ἀνατίθημι † ποιμαῖνις , ἔνθα καί Ἀχιλλεύς τιμή · Δωτώ δέ ἐν Γάβαλον ἱερός εἰμί ἅγιος , ἔνθα πέπλος ἔτι λείπω , ὅς Ἕλλην Ἐριφύλη λέγω ἐπί ὁ παῖς λαμβάνω Ἀλκμαίων .
pausanias-periegesis.graeciae-descriptio 2.1.9
τοῦ Ποσειδῶνος δέ εἰσιν ἐπειργασμένοι τῷ βάθρῳ καὶ οἱ Τυνδάρεω παῖδες , ὅτι δὴ σωτῆρες καὶ οὗτοι νεῶν καὶ ἀνθρώπων εἰσὶ ναυτιλλομένων . τὰ δὲ ἄλλα ἀνάκειται Γαλήνης ἄγαλμα καὶ Θαλάσσης καὶ ἵππος εἰκασμένος κήτει τὰ μετὰ τὸ στέρνον , Ἰνώ τε καὶ Βελλεροφόντης καὶ ὁ ἵππος ὁ Πήγασος .
Lemmas: ὁ Ποσειδῶν δέ εἰμί ἐπεργάζομαι ὁ βάθρον καί ὁ Τυνδάρεος παῖς , ὅτι δή σωτήρ καί οὗτος ναῦς καί ἄνθρωπος εἰμί ναυτίλλομαι . ὁ δέ ἄλλος ἀνάκειμαι Γαλήνη ἄγαλμα καί Θάλασσα καί ἵππος εἰκάζω κῆτος ὁ μετά ὁ στέρνον , Ἰνώ τε καί Βελλεροφόντης καί ὁ ἵππος ὁ Πήγασος .
pausanias-periegesis.graeciae-descriptio 2.2.1
τοῦ περιβόλου δέ ἐστιν ἐντὸς Παλαίμονος ἐν ἀριστερᾷ ναός , ἀγάλματα δὲ ἐν αὐτῷ Ποσειδῶν καὶ Λευκοθέα καὶ αὐτὸς ὁ Παλαίμων . ἔστι δὲ καὶ ἄλλο Ἄδυτον καλούμενον , κάθοδος δὲ ἐς αὐτὸ ὑπόγεως , ἔνθα δὴ τὸν Παλαίμονα κεκρύφθαι φασίν · ὃς δʼ ἂν ἐνταῦθα ἢ Κορινθίων ἢ ξένος ἐπίορκα ὀμόσῃ , οὐδεμία ἐστίν οἱ μηχανὴ διαφυγεῖν τοῦ ὅρκου . καὶ δὴ ἱερόν ἐστιν ἀρχαῖον Κυκλώπων καλούμενος βωμός , καὶ θύουσιν ἐπʼ αὐτῷ Κύκλωψι .
Lemmas: ὁ περίβολος δέ εἰμί ἐντός Παλαίμων ἐν ἀριστερός ναός , ἄγαλμα δέ ἐν αὐτός Ποσειδῶν καί Λευκοθέα καί αὐτός ὁ Παλαίμων . εἰμί δέ καί ἄλλος Ἄδυτον καλέω , κάθοδος δέ εἰς αὐτός ὑπόγεως , ἔνθα δή ὁ Παλαίμων κρύπτω φημί · ὅς δέ ἄν ἐνταῦθα ἤ Κορίνθιος ἤ ξένος ἐπίορκος ὄμνυμι , οὐδείς εἰμί ἕ μηχανή διαφεύγω ὁ ὅρκος . καί δή ἱερός εἰμί ἀρχαῖος Κύκλωψ καλέω βωμός , καί θύω ἐπί αὐτός Κύκλωψ .
pausanias-periegesis.graeciae-descriptio 2.2.2
τάφους δὲ Σισύφου καὶ Νηλέως—καὶ γὰρ Νηλέα ἀφικόμενον ἐς Κόρινθον νόσῳ τελευτῆσαί φασι καὶ περὶ τὸν ἰσθμὸν ταφῆναι—οὐκ ἂν οἶδʼ εἰ ζητοίη τις ἐπιλεξάμενος τὰ Εὐμήλου · Νηλέως μὲν γὰρ οὐδὲ Νέστορι ἐπιδειχθῆναι τὸ μνῆμα ὑπὸ τοῦ Σισύφου φησί , χρῆναι γὰρ ἄγνωστον τοῖς πᾶσιν ὁμοίως εἶναι , Σίσυφον δὲ ταφῆναι μὲν ἐν τῷ ἰσθμῷ , τὸν δέ οἱ τάφον καὶ τῶν ἐφʼ αὑτοῦ Κορινθίων ὀλίγους εἶναι τοὺς εἰδότας . ὁ δὲ Ἰσθμικὸς ἀγὼν οὐδὲ ἀναστάντων ὑπὸ Μομμίου Κορινθίων ἐξέλιπεν , ἀλλʼ ὅσον μὲν χρόνον ἠρήμωτο ἡ πόλις , Σικυωνίοις ἄγειν ἐπετέτραπτο τὰ Ἴσθμια , οἰκισθείσης δὲ αὖθις ἐς τοὺς νῦν οἰκήτορας περιῆλθεν ἡ τιμή .
Lemmas: τάφος δέ Σίσυφος καί Νηλέως—καὶ γάρ Νηλεύς ἀφικνέομαι εἰς Κόρινθος νόσος τελευτάω φημί καί περί ὁ ἰσθμός ταφῆναι—οὐκ ἄν οἶδα εἰ ζητέω τις ἐπιλέγω ὁ Εὔμηλος · Νηλεύς μέν γάρ οὐδέ Νέστωρ ἐπιδείκνυμι ὁ μνῆμα ὑπό ὁ Σίσυφος φημί , χρή γάρ ἄγνωστος ὁ πᾶς ὅμοιος εἰμί , Σίσυφος δέ θάπτω μέν ἐν ὁ ἰσθμός , ὁ δέ ἕ τάφος καί ὁ ἐπί ἑαυτοῦ Κορίνθιος ὀλίγος εἰμί ὁ οἶδα . ὁ δέ Ἰσθμικός ἀγών οὐδέ ἀνίστημι ὑπό Μόμμιος Κορίνθιος ἐκλείπω , ἀλλά ὅσος μέν χρόνος ἐρημόω ὁ πόλις , Σικυώνια ἄγω ἐπιτρέπω ὁ Ἴσθμια , οἰκίζω δέ αὖθις εἰς ὁ νῦν οἰκήτωρ περιέρχομαι ὁ τιμή .
pausanias-periegesis.graeciae-descriptio 2.2.3
Κορινθίοις δὲ τοῖς ἐπινείοις τὰ ὀνόματα Λέχης καὶ Κεγχρίας ἔδοσαν , Ποσειδῶνος εἶναι καὶ Πειρήνης τῆς Ἀχελῴου λεγόμενοι · πεποίηται δὲ ἐν Ἠοίαις μεγάλαις Οἰβάλου θυγατέρα εἶναι Πειρήνην . ἔστι δὲ ἐν Λεχαίῳ μὲν Ποσειδῶνος ἱερὸν καὶ ἄγαλμα χαλκοῦν , τὴν δὲ ἐς Κεγχρέας ἰόντων ἐξ ἰσθμοῦ ναὸς Ἀρτέμιδος καὶ ξόανον ἀρχαῖον . ἐν δὲ Κεγχρέαις Ἀφροδίτης τέ ἐστι ναὸς καὶ ἄγαλμα λίθου , μετὰ δὲ αὐτὸν ἐπὶ τῷ ἐρύματι τῷ διὰ τῆς θαλάσσης Ποσειδῶνος χαλκοῦν , κατὰ δὲ τὸ ἕτερον πέρας τοῦ λιμένος Ἀσκληπιοῦ καὶ Ἴσιδος ἱερά . Κεγχρεῶν δὲ ἀπαντικρὺ τὸ Ἑλένης ἐστὶ λουτρόν · ὕδωρ ἐς θάλασσαν ἐκ πέτρας ῥεῖ πολὺ καὶ ἁλμυρὸν ὕδατι ὅμοιον ἀρχομένῳ θερμαίνεσθαι .
Lemmas: Κορίνθιος δέ ὁ ἐπίνειον ὁ ὄνομα Λέχης καί Κεγχρίας δίδωμι , Ποσειδῶν εἰμί καί Πειρήνη ὁ Ἀχελῷος λέγω · ποιέω δέ ἐν Ἠοῖαι μέγας Οἴβαλος θυγάτηρ εἰμί Πειρήνη . εἰμί δέ ἐν Λέχαιον μέν Ποσειδῶν ἱερός καί ἄγαλμα χάλκεος , ὁ δέ εἰς Κεγχρεαί ἔρχομαι ἐκ ἰσθμός ναός Ἄρτεμις καί ξόανον ἀρχαῖος . ἐν δέ Κεγχρεαί Ἀφροδίτη τε εἰμί ναός καί ἄγαλμα λίθος , μετά δέ αὐτός ἐπί ὁ ἔρυμα ὁ διά ὁ θάλασσα Ποσειδῶν χάλκεος , κατά δέ ὁ ἕτερος πέρας ὁ λιμήν Ἀσκληπιός καί Ἶσις ἱερόν . Κεγχρεαί δέ ἀπαντικρύ ὁ Ἑλένη εἰμί λουτρόν · ὕδωρ εἰς θάλασσα ἐκ πέτρα ῥέω πολύς καί ἁλμυρός ὕδωρ ὅμοιος ἄρχω θερμαίνω .
pausanias-periegesis.graeciae-descriptio 2.2.4
ἀνιοῦσι δὲ ἐς Κόρινθον καὶ ἄλλα ἐστὶ κατὰ τὴν ὁδὸν μνήματα καὶ πρὸς τῇ πύλῃ Διογένης τέθαπται ὁ Σινωπεύς , ὃν κύνα ἐπίκλησιν καλοῦσιν Ἕλληνες . πρὸ δὲ τῆς πόλεως κυπαρίσσων ἐστὶν ἄλσος ὀνομαζόμενον Κράνειον . ἐνταῦθα Βελλεροφόντου τέ ἐστι τέμενος καὶ Ἀφροδίτης ναὸς Μελαινίδος καὶ τάφος Λαΐδος , ᾧ δὴ λέαινα ἐπίθημά ἐστι κριὸν ἔχουσα ἐν τοῖς προτέροις ποσίν .
Lemmas: ἀνέρχομαι δέ εἰς Κόρινθος καί ἄλλος εἰμί κατά ὁ ὁδός μνῆμα καί πρός ὁ πύλη Διογένης θάπτω ὁ Σινωπεύς , ὅς κύων ἐπίκλησις καλέω Ἕλλην . πρό δέ ὁ πόλις κυπάρισσος εἰμί ἄλσος ὀνομάζω Κράνειος . ἐνταῦθα Βελλεροφόντης τε εἰμί τέμενος καί Ἀφροδίτη ναός Μελαινίς καί τάφος Λαίς , ὅς δή λέαινα ἐπίθημα εἰμί κριός ἔχω ἐν ὁ πρότερος πούς .
pausanias-periegesis.graeciae-descriptio 2.2.5
ἔστι δὲ καὶ ἄλλο ἐν Θεσσαλίᾳ Λαΐδος φάμενον μνῆμα εἶναι · παρεγένετο γὰρ καὶ ἐς Θεσσαλίαν ἐρασθεῖσα Ἱπποστράτου . τὸ δὲ ἐξ ἀρχῆς ἐξ Ὑκάρων αὐτὴν τῶν ἐν Σικελίᾳ λέγεται παῖδα οὖσαν ὑπὸ Νικίου καὶ Ἀθηναίων ἁλῶναι , πραθεῖσαν δὲ ἐς Κόρινθον ὑπερβαλέσθαι κάλλει τὰς τότε ἑταίρας , θαυμασθῆναί τε · οὕτω παρὰ Κορινθίοις ὡς ἀμφισβητεῖν σφᾶς καὶ νῦν ἔτι Λαΐδος .
Lemmas: εἰμί δέ καί ἄλλος ἐν Θεσσαλία Λαίς φημί μνῆμα εἰμί · παραγίγνομαι γάρ καί εἰς Θεσσαλία ἔραμαι Ἱππόστρατος . ὁ δέ ἐκ ἀρχή ἐκ Ὕκκαρα αὐτός ὁ ἐν Σικελία λέγω παῖς εἰμί ὑπό Νικίας καί Ἀθηναῖος ἁλίσκομαι , πιπράσκω δέ εἰς Κόρινθος ὑπερβάλλω κάλλος ὁ τότε ἑταίρα , θαυμάζω τε · οὕτως παρά Κορίνθιος ὡς ἀμφισβητέω σφεῖς καί νῦν ἔτι Λαίς .
pausanias-periegesis.graeciae-descriptio 2.2.6
λόγου δὲ ἄξια ἐν τῇ πόλει τὰ μὲν λειπόμενα ἔτι τῶν ἀρχαίων ἐστίν , τὰ δὲ πολλὰ αὐτῶν ἐπὶ τῆς ἀκμῆς ἐποιήθη τῆς ὕστερον . ἔστιν οὖν ἐπὶ τῆς ἀγορᾶς — ἐνταῦθα γὰρ πλεῖστά ἐστι τῶν ἱερῶν—Ἄρτεμίς τε ἐπίκλησιν Ἐφεσία καὶ Διονύσου ξόανα ἐπίχρυσα πλὴν τῶν προσώπων · τὰ δὲ πρόσωπα ἀλοιφῇ σφισιν ἐρυθρᾷ κεκόσμηται · Λύσιον δέ , τὸν δὲ Βάκχειον ὀνομάζουσι .
Lemmas: λόγος δέ ἄξιος ἐν ὁ πόλις ὁ μέν λείπω ἔτι ὁ ἀρχαῖος εἰμί , ὁ δέ πολύς αὐτός ἐπί ὁ ἀκμή ποιέω ὁ ὕστερον . εἰμί οὖν ἐπί ὁ ἀγορά — ἐνταῦθα γάρ πολύς εἰμί ὁ ἱερῶν—Ἄρτεμίς τε ἐπίκλησις Ἐφέσιος καί Διόνυσος ξόανον ἐπίχρυσος πλήν ὁ πρόσωπον · ὁ δέ πρόσωπον ἀλοιφή σφεῖς ἐρυθρός κοσμέω · Λύσιος δέ , ὁ δέ Βακχείος ὀνομάζω .
pausanias-periegesis.graeciae-descriptio 2.2.7
τὰ δὲ λεγόμενα ἐς τὰ ξόανα καὶ ἐγὼ γράφω . Πενθέα ὑβρίζοντα ἐς Διόνυσον καὶ ἄλλα τολμᾶν λέγουσι καὶ τέλος ἐς τὸν Κιθαιρῶνα ἐλθεῖν ἐπὶ κατασκοπῇ τῶν γυναικῶν , ἀναβάντα δὲ ἐς δένδρον θεάσασθαι τὰ ποιούμενα · τὰς δέ , ὡς ἐφώρασαν , καθελκύσαι τε αὐτίκα Πενθέα καὶ ζῶντος ἀποσπᾶν ἄλλο ἄλλην τοῦ σώματος . ὕστερον δέ , ὡς Κορίνθιοι λέγουσιν , ἡ Πυθία χρᾷ σφισιν ἀνευρόντας τὸ δένδρον ἐκεῖνο ἴσα τῷ θεῷ σέβειν · καὶ ἀπʼ αὐτοῦ διὰ τόδε τὰς εἰκόνας πεποίηνται ταύτας .
Lemmas: ὁ δέ λέγω εἰς ὁ ξόανον καί ἐγώ γράφω . Πενθεύς ὑβρίζω εἰς Διόνυσος καί ἄλλος τολμάω λέγω καί τέλος εἰς ὁ Κιθαιρών ἔρχομαι ἐπί κατασκοπή ὁ γυνή , ἀναβαίνω δέ εἰς δένδρον θεάομαι ὁ ποιέω · ὁ δέ , ὡς φωράω , καθέλκω τε αὐτίκα Πενθεύς καί ζάω ἀποσπάω ἄλλος ἄλλος ὁ σῶμα . ὕστερον δέ , ὡς Κορίνθιος λέγω , ὁ Πυθία χράω σφεῖς ἀνευρίσκω ὁ δένδρον ἐκεῖνος ἴσος ὁ θεός σέβω · καί ἀπό αὐτός διά ὅδε ὁ εἰκών ποιέω οὗτος .
pausanias-periegesis.graeciae-descriptio 2.2.8
ἔστι δὲ καὶ Τύχης ναός · ἄγαλμα ὀρθὸν Παρίου λίθου · παρὰ δὲ αὐτὸν θεοῖς πᾶσίν ἐστιν ἱερόν . πλησίον δὲ ᾠκοδόμηται κρήνη , καὶ Ποσειδῶν ἐπʼ αὐτῇ χαλκοῦς καὶ δελφὶς ὑπὸ τοῖς ποσίν ἐστι τοῦ Ποσειδῶνος ἀφιεὶς ὕδωρ . καὶ Ἀπόλλων ἐπίκλησιν Κλάριος χαλκοῦς ἐστι καὶ ἄγαλμα Ἀφροδίτης Ἑρμογένους Κυθηρίου ποιήσαντος . Ἑρμοῦ τέ ἐστιν ἀγάλματα χαλκοῦ μὲν καὶ ὀρθὰ ἀμφότερα , τῷ δὲ ἑτέρῳ καὶ ναὸς πεποίηται . τὰ δὲ τοῦ Διός , καὶ ταῦτα ὄντα ἐν ὑπαίθρῳ , τὸ μὲν ἐπίκλησιν οὐκ εἶχε , τὸν δὲ αὐτῶν Χθόνιον καὶ τὸν τρίτον καλοῦσιν Ὕψιστον .
Lemmas: εἰμί δέ καί Τύχη ναός · ἄγαλμα ὀρθός Πάρος λίθος · παρά δέ αὐτός θεός πᾶς εἰμί ἱερός . πλησίον δέ οἰκοδομέω κρήνη , καί Ποσειδῶν ἐπί αὐτός χάλκεος καί δελφίς ὑπό ὁ πούς εἰμί ὁ Ποσειδῶν ἀφίημι ὕδωρ . καί Ἀπόλλων ἐπίκλησις Κλάριος χάλκεος εἰμί καί ἄγαλμα Ἀφροδίτη Ἑρμογένης Κυθήριος ποιέω . Ἑρμῆς τε εἰμί ἄγαλμα χαλκός μέν καί ὀρθός ἀμφότερος , ὁ δέ ἕτερος καί ναός ποιέω . ὁ δέ ὁ Ζεύς , καί οὗτος εἰμί ἐν ὕπαιθρος , ὁ μέν ἐπίκλησις οὐ ἔχω , ὁ δέ αὐτός Χθόνιος καί ὁ τρίτος καλέω Ὕψιστος .
pausanias-periegesis.graeciae-descriptio 2.3.1
ἐν μέσῳ δὲ τῆς ἀγορᾶς ἐστιν Ἀθηνᾶ χαλκῆ · τῷ βάθρῳ δὲ αὐτῆς ἐστι Μουσῶν ἀγάλματα ἐπειργασμένα . ὑπὲρ δὲ τὴν ἀγοράν ἐστιν Ὀκταβίας ναὸς ἀδελφῆς Αὐγούστου βασιλεύσαντος Ῥωμαίων μετὰ Καίσαρα τὸν οἰκιστὴν Κορίνθου τῆς νῦν .
Lemmas: ἐν μέσος δέ ὁ ἀγορά εἰμί Ἀθήνη χάλκεος · ὁ βάθρον δέ αὐτός εἰμί Μοῦσα ἄγαλμα ἐπεργάζομαι . ὑπέρ δέ ὁ ἀγορά εἰμί Ὀκταβία ναός ἀδελφή Αὔγουστος βασιλεύω Ῥωμαῖος μετά Καῖσαρ ὁ οἰκιστής Κόρινθος ὁ νῦν .
pausanias-periegesis.graeciae-descriptio 2.3.2
ἐκ δὲ τῆς ἀγορᾶς ἐξιόντων τὴν ἐπὶ Λεχαίου προπύλαιά ἐστι καὶ ἐπʼ αὐτῶν ἅρματα ἐπίχρυσα , τὸ μὲν Φαέθοντα Ἡλίου παῖδα , τὸ δὲ Ἥλιον αὐτὸν φέρον . ὀλίγον δὲ ἀπωτέρω τῶν προπυλαίων ἐσιοῦσιν ἐν δεξιᾷ ἐστιν Ἡρακλῆς χαλκοῦς . μετὰ δὲ αὐτὸν ἔσοδός ἐστι τῆς Πειρήνης ἐς τὸ ὕδωρ . ἐπὶ δὲ αὐτῇ λέγουσιν ὡς ἥ Πειρήνη γένοιτο ὑπὸ δακρύων ἐξ ἀνθρώπου πηγή , τὸν παῖδα ὀδυρομένη Κεγχρίαν ὑπὸ Ἀρτέμιδος ἀκούσης ἀποθανόντα .
Lemmas: ἐκ δέ ὁ ἀγορά ἐξέρχομαι ὁ ἐπί Λέχαιον προπύλαιος εἰμί καί ἐπί αὐτός ἅρμα ἐπίχρυσος , ὁ μέν Φαέθων Ἥλιος παῖς , ὁ δέ Ἥλιος αὐτός φέρω . ὀλίγος δέ ἀπωτέρω ὁ προπύλαιος εἰσέρχομαι ἐν δεξιός εἰμί Ἡρακλῆς χάλκεος . μετά δέ αὐτός ἔσοδος εἰμί ὁ Πειρήνη εἰς ὁ ὕδωρ . ἐπί δέ αὐτός λέγω ὡς ὁ Πειρήνη γίγνομαι ὑπό δάκρυον ἐκ ἄνθρωπος πηγή , ὁ παῖς ὀδύρομαι Κεγχρίας ὑπό Ἄρτεμις ἀκούω ἀποθνῄσκω .
pausanias-periegesis.graeciae-descriptio 2.3.3
κεκόσμηται δὲ ἡ πηγὴ λίθῳ λευκῷ , καὶ πεποιημένα ἐστὶν οἰκήματα σπηλαίοις κατὰ ταὐτά , ἐξ ὧν τὸ ὕδωρ ἐς κρήνην ὕπαιθρον ῥεῖ πιεῖν τε ἡδὺ καὶ τὸν Κορίνθιον χαλκὸν διάπυρον καὶ θερμὸν ὄντα ὑπὸ ὕδατος τούτου βάπτεσθαι λέγουσιν , ἐπεὶ χαλκός γε οὐκ ἔστι Κορινθίοις . ἔτι γε δὴ καὶ Ἀπόλλωνος ἄγαλμα πρὸς τῇ Πειρήνῃ καὶ περίβολός ἐστιν , ἐν δὲ αὐτῷ γραφὴ τὸ Ὀδυσσέως ἐς τοὺς μνηστῆρας ἔχουσα τόλμημα .
Lemmas: κοσμέω δέ ὁ πηγή λίθος λευκός , καί ποιέω εἰμί οἴκημα σπήλαιον κατά αὐτός , ἐκ ὅς ὁ ὕδωρ εἰς κρήνη ὑπαίθριος ῥέω πίνω τε ἡδύς καί ὁ Κορίνθιος χαλκός διάπυρος καί θερμός εἰμί ὑπό ὕδωρ οὗτος βάπτω λέγω , ἐπεί χαλκός γε οὐ εἰμί Κορίνθιος . ἔτι γε δή καί Ἀπόλλων ἄγαλμα πρός ὁ Πειρήνη καί περίβολος εἰμί , ἐν δέ αὐτός γραφή ὁ Ὀδυσσεύς εἰς ὁ μνηστήρ ἔχω τόλμημα .
pausanias-periegesis.graeciae-descriptio 2.3.4
αὖθις δʼ ἰοῦσιν ἐπὶ Λεχαίου τὴν εὐθεῖαν χαλκοῦς καθήμενός ἐστιν Ἑρμῆς , παρέστηκε δέ οἱ κριός , ὅτι Ἑρμῆς μάλιστα δοκεῖ θεῶν ἐφορᾶν καὶ αὔξειν ποίμνας , καθὰ δὴ καὶ Ὅμηρος ἐν Ἰλιάδι ἐποίησεν υἱὸν Φόρβαντος πολυμήλου , τόν ῥα μάλιστα Ἑρμείας Τρώων ἐφίλει καὶ κτῆσιν ὄπασσε · τὸν δὲ ἐν τελετῇ Μητρὸς ἐπὶ Ἑρμῇ λεγόμενον καὶ τῷ κριῷ λόγον ἐπιστάμενος οὐ λέγω . μετὰ δὲ τὸ ἄγαλμα τοῦ Ἑρμοῦ Ποσειδῶν καὶ Λευκοθέα καὶ ἐπὶ δελφῖνός ἐστιν ὁ Παλαίμων .
Lemmas: αὖθις δέ ἔρχομαι ἐπί Λέχαιον ὁ εὐθύς χάλκεος κάθημαι εἰμί Ἑρμῆς , παρίστημι δέ ἕ κριός , ὅτι Ἑρμῆς μάλα δοκέω θεός ἐφοράω καί αὐξάνω ποίμνη , καθά δή καί Ὅμηρος ἐν Ἰλιάς ποιέω υἱός Φόρβας πολύμηλος , ὁ ἄρα μάλα Ἑρμῆς Τρώς φιλέω καί κτῆσις ὀπάζω · ὁ δέ ἐν τελετή Μήτηρ ἐπί Ἑρμῆς λέγω καί ὁ κριός λόγος ἐπίσταμαι οὐ λέγω . μετά δέ ὁ ἄγαλμα ὁ Ἑρμῆς Ποσειδῶν καί Λευκοθέα καί ἐπί δελφίς εἰμί ὁ Παλαίμων .
pausanias-periegesis.graeciae-descriptio 2.3.5
λουτρὰ δὲ ἔστι μὲν πολλαχοῦ Κορινθίοις καὶ ἄλλα , τὰ μὲν ἀπὸ τοῦ κοινοῦ , τὸ δὲ βασιλέως Ἀδριανοῦ κατασκευάσαντος · τὸ δὲ ὀνομαστότατον αὐτῶν πλησίον τοῦ Ποσειδῶνος . τοῦτο δὲ Εὐρυκλῆς ἐποίησεν ἀνὴρ Σπαρτιάτης λίθοις κοσμήσας καὶ ἄλλοις καὶ ὃν ἐν Κροκεαῖς χώρας τῆς Λακωνικῆς ὀρύσσουσιν . ἐν ἀριστερᾷ δὲ τῆς ἐσόδου Ποσειδῶν καὶ μετʼ αὐτὸν Ἄρτεμις θηρεύουσα ἕστηκε . κρῆναι δὲ πολλαὶ μὲν ἀνὰ τὴν πόλιν πεποίηνται πᾶσαν ἅτε ἀφθόνου ῥέοντός σφισιν ὕδατος καὶ ὃ δὴ βασιλεὺς Ἀδριανὸς ἐσήγαγεν ἐκ Στυμφήλου , θέας δὲ μάλιστα ἀξία ἡ παρὰ τὸ ἄγαλμα τὸ τῆς Ἀρτέμιδος · καί οἱ Βελλεροφόντης ἔπεστι καὶ τὸ ὕδωρ διʼ ὁπλῆς ἵππου ῥεῖ τοῦ Πηγάσου .
Lemmas: λουτρόν δέ εἰμί μέν πολλαχοῦ Κορίνθιος καί ἄλλος , ὁ μέν ἀπό ὁ κοινός , ὁ δέ βασιλεύς Ἀδριανός κατασκευάζω · ὁ δέ ὀνομαστός αὐτός πλησίον ὁ Ποσειδῶν . οὗτος δέ Εὐρυκλῆς ποιέω ἀνήρ Σπαρτιάτης λίθος κοσμέω καί ἄλλος καί ὅς ἐν Κροκεαί χώρα ὁ Λακωνικός ὀρύσσω . ἐν ἀριστερός δέ ὁ εἴσοδος Ποσειδῶν καί μετά αὐτός Ἄρτεμις θηρεύω ἵστημι . κρήνη δέ πολύς μέν ἀνά ὁ πόλις ποιέω πᾶς ἅτε ἄφθονος ῥέω σφεῖς ὕδωρ καί ὁ δή βασιλεύς Ἀδριανός εἰσάγω ἐκ Στύμφαλος , θέα δέ μάλα ἄξιος ὁ παρά ὁ ἄγαλμα ὁ ὁ Ἄρτεμις · καί ἕ Βελλεροφόντης ἔπειμι καί ὁ ὕδωρ διά ὁπλή ἵππος ῥέω ὁ Πήγασος .
pausanias-periegesis.graeciae-descriptio 2.3.6
ἑτέραν δὲ ἐκ τῆς ἀγορᾶς τὴν ἐπὶ Σικυῶνα ἐρχομένοις ἔστιν ἰδεῖν ἐν δεξιᾷ τῆς ὁδοῦ ναὸς καὶ ἄγαλμα χαλκοῦν Ἀπόλλωνος καὶ ὀλίγον ἀπωτέρω κρήνη καλουμένη Γλαύκης · ἐς γὰρ ταύτην ἔρριψεν αὑτήν , ὡς λέγουσι , τῶν Μηδείας ἔσεσθαι φαρμάκων τὸ ὕδωρ νομίζουσα ἴαμα . ὑπὲρ ταύτην πεποίηται τὴν κρήνην καὶ τὸ καλούμενον Ὠιδεῖον , παρὰ δὲ αὐτὸ μνῆμά ἐστι τοῖς Μηδείας παισίν · ὀνόματα μέν σφισι Μέρμερος καὶ Φέρης , καταλιθωθῆναι δὲ ὑπὸ Κορινθίων λέγονται τῶν δώρων ἕνεκα ὧν τῇ Γλαύκῃ κομίσαι φασὶν αὐτούς ·
Lemmas: ἕτερος δέ ἐκ ὁ ἀγορά ὁ ἐπί Σικυών ἔρχομαι εἰμί ὁράω ἐν δεξιός ὁ ὁδός ναός καί ἄγαλμα χάλκεος Ἀπόλλων καί ὀλίγος ἀπωτέρω κρήνη καλέω Γλαύκη · εἰς γάρ οὗτος ῥίπτω ἑαυτοῦ , ὡς λέγω , ὁ Μήδεια εἰμί φάρμακον ὁ ὕδωρ νομίζω ἴαμα . ὑπέρ οὗτος ποιέω ὁ κρήνη καί ὁ καλέω Ὠϊδεῖον , παρά δέ αὐτός μνῆμα εἰμί ὁ Μήδεια παῖς · ὄνομα μέν σφεῖς Μέρμερος καί Φέρης , καταλιθόω δέ ὑπό Κορίνθιος λέγω ὁ δῶρον ἕνεκα ὅς ὁ Γλαύκη κομίζω φημί αὐτός ·
pausanias-periegesis.graeciae-descriptio 2.3.7
ἅτε δὲ τοῦ θανάτου βιαίου καὶ οὐ σὺν τῷ δικαίῳ γενομένου , τὰ τέκνα Κορινθίων τὰ νήπια ὑπʼ αὐτῶν ἐφθείρετο , πρὶν ἢ χρήσαντος τοῦ θεοῦ θυσίαι τε αὐτοῖς ἐπέτειοι κατέστησαν καὶ Δεῖμα ἐπεστάθη . τοῦτο μὲν δὴ καὶ ἐς ἡμᾶς ἔτι λείπεται , γυναικὸς ἐς τὸ φοβερώτερον εἰκὼν πεποιημένη · Κορίνθου δὲ ἀναστάτου γενομένης ὑπὸ Ῥωμαίων καὶ Κορινθίων τῶν ἀρχαίων ἀπολομένων , οὐκέτι ἐκεῖναι καθεστήκασιν αὐτοῖς αἱ θυσίαι παρὰ τῶν ἐποίκων οὐδὲ ἀποκείρονταί σφισιν οἱ παῖδες οὐδὲ μέλαιναν φοροῦσιν ἐσθῆτα .
Lemmas: ἅτε δέ ὁ θάνατος βίαιος καί οὐ σύν ὁ δίκαιος γίγνομαι , ὁ τέκνον Κορίνθιος ὁ νήπιος ὑπό αὐτός φθείρω , πρίν ἤ χράω ὁ θεός θυσία τε αὐτός ἐπέτειος καθίστημι καί Δεῖμα ἐφίστημι . οὗτος μέν δή καί εἰς ἐγώ ἔτι λείπω , γυνή εἰς ὁ φοβερός εἰκών ποιέω · Κόρινθος δέ ἀνάστατος γίγνομαι ὑπό Ῥωμαῖος καί Κορίνθιος ὁ ἀρχαῖος ἀπόλλυμι , οὐκέτι ἐκεῖνος καθίστημι αὐτός ὁ θυσία παρά ὁ ἔποικος οὐδέ ἀποκείρω σφεῖς ὁ παῖς οὐδέ μέλας φορέω ἐσθής .
pausanias-periegesis.graeciae-descriptio 2.3.8
Μήδεια δὲ τότε μὲν ἐλθοῦσα ἐς Ἀθήνας συνῴκησεν Αἰγεῖ , χρόνῳ δὲ ὕστερον φωραθεῖσα ἐπιβουλεύειν Θησεῖ καὶ ἐξ Ἀθηνῶν ἔφυγε , παραγενομένη δὲ ἐς τὴν λεγομένην τότε Ἀρίαν τοῖς ἀνθρώποις ἔδωκε τὸ ὄνομα καλεῖσθαι Μήδους ἀπʼ αὐτῆς · τὸν δὲ παῖδα , ὃν ἐπήγετο φεύγουσα ἐς τοὺς Ἀρίους , γενέσθαι λέγουσιν ἐξ Αἰγέως , ὄνομα δέ οἱ Μῆδον εἶναι · Ἑλλάνικος δὲ αὐτὸν Πολύξενον καλεῖ καὶ πατρὸς Ἰάσονός φησιν εἶναι .
Lemmas: Μήδεια δέ τότε μέν ἔρχομαι εἰς Ἀθῆναι συνοικέω Αἰγεύς , χρόνος δέ ὕστερον φωράω ἐπιβουλεύω Θησεύς καί ἐκ Ἀθῆναι φεύγω , παραγίγνομαι δέ εἰς ὁ λέγω τότε Ἐπίκληρος ὁ ἄνθρωπος δίδωμι ὁ ὄνομα καλέω Μῆδος ἀπό αὐτός · ὁ δέ παῖς , ὅς ἐπάγω φεύγω εἰς ὁ Ἄριοι , γίγνομαι λέγω ἐκ Αἰγεύς , ὄνομα δέ ἕ Μῆδος εἰμί · Ἑλλάνικος δέ αὐτός Πολύξενος καλέω καί πατήρ Ἰάσων φημί εἰμί .
pausanias-periegesis.graeciae-descriptio 2.3.9
ἔπη δὲ ἔστιν ἐν Ἕλλησι Ναυπάκτια ὀνομαζόμενα · πεποίηται δὲ ἐν αὐτοῖς Ἰάσονα ἐξ Ἰωλκοῦ μετὰ τὸν Πελίου θάνατον ἐς Κόρκυραν μετοικῆσαι καί οἱ Μέρμερον μὲν τὸν πρεσβύτερον τῶν παίδων ὑπὸ λεαίνης διαφθαρῆναι θηρεύοντα ἐν τῇ πέραν ἠπείρῳ · Φέρητι δὲ οὐδέν ἐστιν ἐς μνήμην προσκείμενον . Κιναίθων δὲ ὁ Λακεδαιμόνιος—ἐγενεαλόγησε γὰρ καὶ οὗτος ἔπεσι — Μήδειον καὶ θυγατέρα Ἐριῶπιν Ἰάσονι εἶπεν ἐκ Μηδείας γενέσθαι · πέρα δὲ ἐς τοὺς παῖδας οὐδὲ τούτῳ πεποιημένα ἐστίν .
Lemmas: ἔπος δέ εἰμί ἐν Ἕλλην Ναυπάκτιος ὀνομάζω · ποιέω δέ ἐν αὐτός Ἰάσων ἐκ Ἰωλκός μετά ὁ Πέλιος θάνατος εἰς Κέρκυρα μετοικέω καί ἕ Μέρμερος μέν ὁ πρέσβυς ὁ παῖς ὑπό λέαινα διαφθείρω θηρεύω ἐν ὁ πέραν ἤπειρος · Φέρης δέ οὐδείς εἰμί εἰς μνήμη πρόσκειμαι . Κιναίθων δέ ὁ Λακεδαιμόνιος—ἐγενεαλόγησε γάρ καί οὗτος ἔπος — Μήδειος καί θυγάτηρ Ἐριῶπις Ἰάσων λέγω ἐκ Μήδεια γίγνομαι · πέρα δέ εἰς ὁ παῖς οὐδέ οὗτος ποιέω εἰμί .
pausanias-periegesis.graeciae-descriptio 2.3.10
Εὔμηλος δὲ Ἥλιον ἔφη δοῦναι τὴν χώραν Ἀλωεῖ . μὲν τὴν Ἀσωπίαν , Αἰήτῃ δὲ τὴν Ἐφυραίαν · καὶ Αἰήτην ἀπιόντα ἐς Κόλχους παρακαταθέσθαι Βούνῳ τὴν γῆν , Βοῦνον δὲ Ἑρμοῦ καὶ Ἀλκιδαμείας εἶναι , καὶ ἐπεὶ Βοῦνος ἐτελεύτησεν , οὕτως Ἐπωπέα τὸν Ἀλωέως καὶ τὴν Ἐφυραίων σχεῖν ἀρχήν · Κορίνθου δὲ ὕστερον τοῦ Μαραθῶνος οὐδένα ὑπολιπομένου παῖδα , τοὺς Κορινθίους Μήδειαν μεταπεμψαμένους ἐξ Ἰωλκοῦ παραδοῦναί οἱ τὴν ἀρχήν .
Lemmas: Εὔμηλος δέ Ἥλιος φημί δίδωμι ὁ χώρα Ἀλωεύς . μέν ὁ Ἀσωπίη , Αἰήτης δέ ὁ Ἐφυραίη · καί Αἰήτης ἀπέρχομαι εἰς Κόλχος παρακατατίθεμαι Βοῦνος ὁ γῆ , Βοῦνος δέ Ἑρμῆς καί Ἀλκιδάμεια εἰμί , καί ἐπεί Βοῦνος τελευτάω , οὕτως Ἐπωπεύς ὁ Ἀλωεύς καί ὁ Ἐφυραῖος ἔχω ἀρχή · Κόρινθος δέ ὕστερον ὁ Μαραθών οὐδείς ὑπολείπω παῖς , ὁ Κορίνθιος Μήδεια μεταπέμπω ἐκ Ἰωλκός παραδίδωμι ἕ ὁ ἀρχή .
pausanias-periegesis.graeciae-descriptio 2.3.11
βασιλεύειν μὲν δὴ διʼ αὐτὴν Ἰάσονα ἐν Κορίνθῳ , Μηδείᾳ δὲ παῖδας μὲν γίνεσθαι , τὸ δὲ ἀεὶ τικτόμενον κατακρύπτειν αὐτὸ ἐς τὸ ἱερὸν φέρουσαν τῆς Ἥρας , κατακρύπτειν δὲ ἀθανάτους ἔσεσθαι νομίζουσαν · τέλος δὲ αὐτήν τε μαθεῖν ὡς ἡμαρτήκοι τῆς ἐλπίδος καὶ ἅμα ὑπὸ τοῦ Ἰάσονος φωραθεῖσαν—οὐ γὰρ αὐτὸν ἔχειν δεομένῃ συγγνώμην , ἀποπλέοντα δὲ ἐς Ἰωλκὸν οἴχεσθαι — , τούτων δὲ ἕνεκα ἀπελθεῖν καὶ Μήδειαν παραδοῦσαν Σισύφῳ τὴν ἀρχήν .
Lemmas: βασιλεύω μέν δή διά αὐτός Ἰάσων ἐν Κόρινθος , Μήδεια δέ παῖς μέν γίγνομαι , ὁ δέ ἀεί τίκτω κατακρύπτω αὐτός εἰς ὁ ἱερός φέρω ὁ Ἥρα , κατακρύπτω δέ ἀθάνατος εἰμί νομίζω · τέλος δέ αὐτός τε μανθάνω ὡς ἁμαρτάνω ὁ ἐλπίς καί ἅμα ὑπό ὁ Ἰάσων εὐφραίνω γάρ αὐτός ἔχω δέω συγγνώμη , ἀποπλέω δέ εἰς Ἰωλκός οἴχομαι — , οὗτος δέ ἕνεκα ἀπέρχομαι καί Μήδεια παραδίδωμι Σίσυφος ὁ ἀρχή .
pausanias-periegesis.graeciae-descriptio 2.4.1
τάδε μὲν οὕτως ἔχοντα ἐπελεξάμην , τοῦ μνήματος δέ ἐστιν οὐ πόρρω Χαλινίτιδος Ἀθηνᾶς ἱερόν · Ἀθηνᾶν γὰρ θεῶν μάλιστα συγκατεργάσασθαι τά τε ἄλλα Βελλεροφόντῃ φασὶ καὶ ὡς τὸν Πήγασόν οἱ παραδοίη χειρωσαμένη τε καὶ ἐνθεῖσα αὐτὴ τῷ ἵππῳ χαλινόν . τὸ δὲ ἄγαλμα τοῦτο ξόανόν ἐστι , πρόσωπον δὲ καὶ χεῖρες καὶ ἀκρόποδες εἰσὶ λευκοῦ λίθου .
Lemmas: ὅδε μέν οὕτως ἔχω ἐπιλέγω , ὁ μνῆμα δέ εἰμί οὐ πρόσω Χαλινῖτις Ἀθήνη ἱερός · Ἀθήνη γάρ θεός μάλα συγκατεργάζομαι ὁ τε ἄλλος Βελλεροφόντης φημί καί ὡς ὁ Πήγασος ἕ παραδέω χειρόω τε καί ἐντίθημι αὐτός ὁ ἵππος χαλινός . ὁ δέ ἄγαλμα οὗτος ξόανον εἰμί , πρόσωπον δέ καί χείρ καί ἀκρόπους εἰμί λευκός λίθος .
pausanias-periegesis.graeciae-descriptio 2.4.2
Βελλεροφόντην δὲ οὐκ αὐτοκράτορα ὄντα βασιλεύειν , εἶναι δὲ ἐπὶ Προίτῳ καὶ Ἀργείοις ἐγώ τε πείθομαι καὶ ὅστις τὰ Ὁμήρου μὴ πάρεργον ἐπελέξατο . φαίνονται δὲ καὶ Βελλεροφόντου μετοικήσαντος ἐς Λυκίαν οὐδὲν ἧσσον οἱ Κορίνθιοι τῶν ἐν Ἄργει δυναστῶν ἢ Μυκήναις ὑπακούοντες · ἰδίᾳ τε οὐδένα παρέσχοντο ἄρχοντα τῆς ἐπὶ Τροίαν στρατιᾶς , συντεταγμένοι δὲ Μυκηναίοις καὶ ὅσων ἄλλων Ἀγαμέμνων ἡγεῖτο μετέσχον τοῦ στόλου .
Lemmas: Βελλεροφόντης δέ οὐ αὐτοκράτωρ εἰμί βασιλεύω , εἰμί δέ ἐπί Προῖτος καί Ἀργεῖος ἐγώ τε πείθω καί ὅστις ὁ Ὅμηρος μή πάρεργος ἐπιλέγω . φαίνω δέ καί Βελλεροφόντης μετοικέω εἰς Λυκία οὐδείς ἥσσων ὁ Κορίνθιος ὁ ἐν Ἄργος δυνάστης ἤ Μυκήνη ὑπακούω · ἴδιος τε οὐδείς παρέχω ἄρχω ὁ ἐπί Τροία στρατιά , συντάσσω δέ Μυκηναῖος καί ὅσος ἄλλος Ἀγαμέμνων ἡγέομαι μετέχω ὁ στόλος .
pausanias-periegesis.graeciae-descriptio 2.4.3
Σισύφῳ δὲ οὔτι Γλαῦκος μόνον ὁ Βελλεροφόντου πατὴρ ἀλλὰ καὶ ἕτερος υἱὸς ἐγένετο Ὀρνυτίων , ἐπὶ δὲ αὐτῷ Θέρσανδρός τε καὶ Ἄλμος . Ὀρνυτίωνος δὲ ἦν Φῶκος , Ποσειδῶνος δὲ ἐπίκλησιν . καὶ ὁ μὲν ἀπῴκησεν ἐς Τιθορέαν τῆς νῦν καλουμένης Φωκίδος , Θόας δὲ Ὀρνυτίωνος υἱὸς νεώτερος κατέμεινεν ἐν τῇ Κορίνθῳ . Θόαντος δὲ Δαμοφῶν , Δαμοφῶντος δὲ ἦν Προπόδας , Προπόδα δὲ Δωρίδας καὶ Ὑανθίδας . τούτων βασιλευόντων Δωριεῖς στρατεύουσιν ἐπὶ Κόρινθον · ἡγεῖτο δὲ Ἀλήτης Ἱππότου τοῦ Φύλαντος τοῦ Ἀντιόχου τοῦ Ἡρακλέους . Δωρίδας μὲν οὖν καὶ Ὑανθίδας παραδόντες τὴν βασιλείαν Ἀλήτῃ καταμένουσιν αὐτοῦ , τῶν δὲ Κορινθίων ὁ δῆμος ἐξέπεσεν ὑπὸ Δωριέων κρατηθεὶς μάχῃ .
Lemmas: Σίσυφος δέ οὔτι Γλαῦκος μόνος ὁ Βελλεροφόντης πατήρ ἀλλά καί ἕτερος υἱός γίγνομαι Ὀρνυτίων , ἐπί δέ αὐτός Θέρσανδρος τε καί Ἄλμος . Ὀρνυτίων δέ εἰμί Φῶκος , Ποσειδῶν δέ ἐπίκλησις . καί ὁ μέν ἀποικέω εἰς Τιθορέη ὁ νῦν καλέω Φωκίς , Θόας δέ Ὀρνυτίων υἱός νέος καταμένω ἐν ὁ Κόρινθος . Θόας δέ Δαμοφῶν , Δαμοφῶν δέ εἰμί Προπόδης , Προπόδης δέ Δωρίς καί Ὑανθίδης . οὗτος βασιλεύω Δωριεύς στρατεύω ἐπί Κόρινθος · ἡγέομαι δέ Ἀλήτης Ἱππότης ὁ Φύλας ὁ Ἀντίοχος ὁ Ἡρακλῆς . Δωρίς μέν οὖν καί Ὑανθίδης παραδίδωμι ὁ βασιλεία Ἀλήτης καταμένω αὐτοῦ , ὁ δέ Κορίνθιος ὁ δῆμος ἐκπίπτω ὑπό Δωριεύς κρατέω μάχη .
pausanias-periegesis.graeciae-descriptio 2.4.4
Ἀλήτης δὲ αὐτός τε καὶ οἱ ἀπόγονοι βασιλεύουσιν ἐς μὲν Βάκχιν τὸν Προύμνιδος ἐπὶ γενεὰς πέντε , ἀπὸ τούτου δὲ οἱ Βακχίδαι καλούμενοι πέντε ἄλλας γενεὰς ἐς Τελέστην τὸν Ἀριστοδήμου . καὶ Τελέστην μὲν κατὰ ἔχθος Ἀριεὺς καὶ Περάντας κτείνουσι , βασιλεὺς δὲ οὐδεὶς ἔτι ἐγένετο , πρυτάνεις δὲ ἐκ Βακχιδῶν ἐνιαυτὸν ἄρχοντες , ἐς ὃ Κύψελος τυραννήσας ὁ Ἠετίωνος ἐξέβαλε τοὺς Βακχίδας · ἀπόγονος δὲ ἦν ὁ Κύψελος Μέλανος τοῦ Ἀντάσου . Μέλανα δὲ ἐκ Γονούσσης τῆς ὑπὲρ Σικυῶνος στρατεύοντα σὺν Δωριεῦσιν ἐπὶ Κόρινθον Ἀλήτης τὸ μὲν παραυτίκα ἀπειπόντος τοῦ θεοῦ παρʼ ἄλλους τῶν Ἑλλήνων ἐκέλευσεν ἀποχωρεῖν , ὕστερον δὲ ἁμαρτὼν τοῦ χρησμοῦ δέχεται σύνοικον . τοιαῦτα μὲν ἐς τοὺς Κορινθίων βασιλέας συμβάντα εὕρισκον ·
Lemmas: Ἀλήτης δέ αὐτός τε καί ὁ ἀπόγονος βασιλεύω εἰς μέν Βάκχις ὁ Προῦμνις ἐπί γενεά πέντε , ἀπό οὗτος δέ ὁ Βακχίδης καλέω πέντε ἄλλος γενεά εἰς Τελέστης ὁ Ἀριστόδημος . καί Τελέστης μέν κατά ἔχθος Ἀριεύς καί Περάντης κτείνω , βασιλεύς δέ οὐδείς ἔτι γίγνομαι , πρύτανις δέ ἐκ Βακχίδης ἐνιαυτός ἄρχω , εἰς ὅς Κύψελος τυραννεύω ὁ Ἠετίων ἐκβάλλω ὁ Βακχίδης · ἀπόγονος δέ εἰμί ὁ Κύψελος Μέλας ὁ Ἄντασος . Μέλας δέ ἐκ Γονούσση ὁ ὑπέρ Σικυών στρατεύω σύν Δωριεύς ἐπί Κόρινθος Ἀλήτης ὁ μέν παραυτίκα ἀπολέγω ὁ θεός παρά ἄλλος ὁ Ἕλλην κελεύω ἀποχωρέω , ὕστερον δέ ἁμαρτάνω ὁ χρησμός δέχομαι σύνοικος . τοιοῦτος μέν εἰς ὁ Κορίνθιος βασιλεύς συμβαίνω εὑρίσκω ·
pausanias-periegesis.graeciae-descriptio 2.4.5
τὸ δὲ ἱερὸν τῆς Ἀθηνᾶς τῆς Χαλινίτιδος πρὸς τῷ θεάτρῳ σφίσιν ἐστὶν καὶ πλησίον ξόανον γυμνὸν Ἡρακλέους , Δαιδάλου δὲ αὐτό φασιν εἶναι τέχνην . Δαίδαλος δὲ ὁπόσα εἰργάσατο , ἀτοπώτερα μέν ἐστιν ἐς τὴν ὄψιν , ἐπιπρέπει δὲ ὅμως τι καὶ ἔνθεον τούτοις . ὑπὲρ δὲ τὸ θέατρόν ἐστιν ἱερὸν Διὸς Καπετωλίου φωνῇ τῇ Ῥωμαίων · κατὰ Ἑλλάδα δὲ γλῶσσαν Κορυφαῖος ὀνομάζοιτο ἄν . τοῦ θεάτρου δέ ἐστι τοῦδε οὐ πόρρω γυμνάσιον τὸ ἀρχαῖον καὶ πηγὴ καλουμένη Λέρνα · κίονες δὲ ἑστήκασι περὶ αὐτὴν καὶ καθέδραι πεποίηνται τοὺς ἐσελθόντας ἀναψύχειν ὥρᾳ θέρους . πρὸς τούτῳ τῷ γυμνασίῳ ναοὶ θεῶν εἰσιν ὁ μὲν Διός , ὁ δὲ Ἀσκληπιοῦ · τὰ δὲ ἀγάλματα Ἀσκληπιὸς μὲν καὶ Ὑγεία λευκοῦ λίθου , τὸ δὲ τοῦ Διὸς χαλκοῦν ἐστιν .
Lemmas: ὁ δέ ἱερός ὁ Ἀθήνη ὁ Χαλινῖτις πρός ὁ θέατρον σφεῖς εἰμί καί πλησίον ξόανον γυμνός Ἡρακλῆς , Δαίδαλος δέ αὐτός φημί εἰμί τέχνη . Δαίδαλος δέ ὁπόσος ἐργάζομαι , ἄτοπος μέν εἰμί εἰς ὁ ὄψις , ἐπιπρέπω δέ ὅμως τις καί ἔνθεος οὗτος . ὑπέρ δέ ὁ θέατρον εἰμί ἱερός Ζεύς Καπετώλιος φωνή ὁ Ῥωμαῖος · κατά Ἑλλάς δέ γλῶσσα Κορυφαῖος ὀνομάζω ἄν . ὁ θέατρον δέ εἰμί ὅδε οὐ πρόσω γυμνάσιον ὁ ἀρχαῖος καί πηγή καλέω Λέρνα · κίων δέ ἵστημι περί αὐτός καί καθέδρα ποιέω ὁ εἰσέρχομαι ἀναψύχω ὥρα θέρος . πρός οὗτος ὁ γυμνάσιον ναός θεός εἰμί ὁ μέν Ζεύς , ὁ δέ Ἀσκληπιός · ὁ δέ ἄγαλμα Ἀσκληπιός μέν καί Ὑγεία λευκός λίθος , ὁ δέ ὁ Ζεύς χάλκεος εἰμί .
pausanias-periegesis.graeciae-descriptio 2.4.6
ἀνιοῦσι δὲ ἐς τὸν Ἀκροκόρινθον—ἡ δέ ἐστιν ὄρους ὑπὲρ τὴν πόλιν κορυφή , Βριάρεω μὲν Ἡλίῳ δόντος αὐτὴν ὅτε ἐδίκαζεν , Ἡλίου δὲ ὡς οἱ Κορίνθιοί φασιν Ἀφροδίτῃ παρέντος—ἐς δὴ τὸν Ἀκροκόρινθον τοῦτον ἀνιοῦσίν ἐστιν Ἴσιδος τεμένη , ὧν τὴν μὲν Πελαγίαν , τὴν δὲ Αἰγυπτίαν αὐτῶν ἐπονομάζουσιν , καὶ δύο Σαράπιδος , ἐν Κανώβῳ καλουμένου τὸ ἕτερον . μετὰ δὲ αὐτὰ Ἡλίῳ πεποίηνται βωμοί , καὶ Ἀνάγκης καὶ Βίας ἐστὶν ἱερόν · ἐσιέναι δὲ ἐς αὐτὸ οὐ νομίζουσιν .
Lemmas: ἀνιέω δέ εἰς ὁ Ἀκροκόρινθος δέ εἰμί ὄρος ὑπέρ ὁ πόλις κορυφή , Βριάρεως μέν Ἥλιος δίδωμι αὐτός ὅτε δικάζω , Ἥλιος δέ ὡς ὁ Κορίνθιος φημί Ἀφροδίτη ἐπαίρω δή ὁ Ἀκροκόρινθος οὗτος ἀνέρχομαι εἰμί Ἶσις τέμενος , ὅς ὁ μέν Πελαγία , ὁ δέ Αἰγύπτιος αὐτός ἐπονομάζω , καί δύο Σάραπις , ἐν Κάνωβος καλέω ὁ ἕτερος . μετά δέ αὐτός Ἥλιος ποιέω βωμός , καί Ἀνάγκη καί Βίας εἰμί ἱερός · εἰσέρχομαι δέ εἰς αὐτός οὐ νομίζω .
pausanias-periegesis.graeciae-descriptio 2.4.7
ὑπὲρ τοῦτο Μητρὸς θεῶν ναός ἐστι καὶ στήλη καὶ θρόνος · λίθων καὶ αὐτὴ καὶ ὁ θρόνος . ὁ δὲ τῶν Μοιρῶν καὶ ὁ Δήμητρος καὶ Κόρης οὐ φανερὰ ἔχουσι τὰ ἀγάλματα . ταύτῃ καὶ τὸ τῆς Βουναίας ἐστὶν Ἥρας ἱερὸν ἱδρυσαμένου Βούνου τοῦ Ἑρμοῦ · καὶ διʼ αὐτὸ ἡ θεὸς καλεῖται Βουναία .
Lemmas: ὑπέρ οὗτος Μήτηρ θεός ναός εἰμί καί στήλη καί θρόνος · λίθος καί αὐτός καί ὁ θρόνος . ὁ δέ ὁ Μοῖρα καί ὁ Δημήτηρ καί Κόρα οὐ φανερός ἔχω ὁ ἄγαλμα . οὗτος καί ὁ ὁ Βουναῖος εἰμί Ἥρα ἱερός ἱδρύω Βοῦνος ὁ Ἑρμῆς · καί διά αὐτός ὁ θεός καλέω Βουναῖος .
pausanias-periegesis.graeciae-descriptio 2.5.1
ἀνελθοῦσι δὲ ἐς τὸν Ἀκροκόρινθον ναός ἐστιν Ἀφροδίτης · ἀγάλματα δὲ αὐτή τε ὡπλισμένη καὶ Ἥλιος καὶ Ἔρως ἔχων τόξον . τὴν δὲ πηγήν , ἥ ἐστιν ὄπισθεν τοῦ ναοῦ , δῶρον μὲν Ἀσωποῦ λέγουσιν εἶναι , δοθῆναι δὲ Σισύφῳ · τοῦτον γὰρ εἰδότα , ὡς εἴη Ζεὺς ἡρπακὼς Αἴγιναν θυγατέρα Ἀσωποῦ , μὴ πρότερον φάναι ζητοῦντι μηνύσειν πρὶν ἤ οἱ καὶ ἐν Ἀκροκορίνθῳ γένοιτο ὕδωρ · δόντος δὲ Ἀσωποῦ μηνύει τε οὕτως καὶ ἀντὶ τοῦ μηνύματος δίκην—ὅτῳ πιστὰ—ἐν Ἅιδου δίδωσιν . ἤκουσα δὲ ἤδη τὴν Πειρήνην φαμένων εἶναι ταύτην καὶ τὸ ὕδωρ αὐτόθεν ὑπορρεῖν τὸ ἐν τῇ πόλει .
Lemmas: ἀνέρχομαι δέ εἰς ὁ Ἀκροκόρινθος ναός εἰμί Ἀφροδίτη · ἄγαλμα δέ αὐτός τε ὁπλίζω καί Ἥλιος καί Ἔρως ἔχω τόξον . ὁ δέ πηγή , ὅς εἰμί ὄπισθεν ὁ ναός , δῶρον μέν Ἀσωπός λέγω εἰμί , δίδωμι δέ Σίσυφος · οὗτος γάρ οἶδα , ὡς εἰμί Ζεύς ἁρπάζω Αἴγινα θυγάτηρ Ἀσωπός , μή πρότερος φημί ζητέω μηνύω πρίν ἤ ἕ καί ἐν Ἀκροκόρινθος γίγνομαι ὕδωρ · δίδωμι δέ Ἀσωπός μηνύω τε οὕτως καί ἀντί ὁ μήνυμα δίκην—ὅτῳ ἐφίστημι ᾍδης δίδωμι . ἀκούω δέ ἤδη ὁ Πειρήνη φημί εἰμί οὗτος καί ὁ ὕδωρ αὐτόθεν ὑπορρέω ὁ ἐν ὁ πόλις .
pausanias-periegesis.graeciae-descriptio 2.5.2
ὁ δὲ Ἀσωπὸς οὗτος ἄρχεται μὲν ἐκ τῆς Φλιασίας , ῥεῖ δὲ διὰ τῆς Σικυωνίας καὶ ἐκδίδωσιν ἐς τὴν ταύτῃ θάλασσαν . θυγατέρας δὲ αὐτοῦ γενέσθαι Φλιάσιοί φασι Κόρκυραν καὶ Αἴγιναν καὶ Θήβην · ἀπὸ μὲν δὴ Κορκύρας καὶ Αἰγίνης τὰς νήσους Σχερίαν καὶ Οἰνώνην καλουμένας μετονομασθῆναι , ἀπὸ δὲ Θήβης τὴν ὑπὸ τῇ Καδμείᾳ κληθῆναι . Θηβαῖοι δὲ οὐχ ὁμολογοῦσι , φάμενοι τοῦ Βοιωτίου τὴν Θήβην Ἀσωποῦ καὶ οὐ τοῦ Φλιασίου εἶναι .
Lemmas: ὁ δέ Ἀσωπός οὗτος ἄρχω μέν ἐκ ὁ Φλιάσιος , ῥέω δέ διά ὁ Σικυώνιος καί ἐκδίδωμι εἰς ὁ ταύτῃ θάλασσα . θυγάτηρ δέ αὐτός γίγνομαι Φλιάσιος φημί Κέρκυρα καί Αἴγινα καί Θήβη · ἀπό μέν δή Κέρκυρα καί Αἰγίνη ὁ νῆσος Σχερία καί Οἰνώνη καλέω μετονομάζω , ἀπό δέ Θήβη ὁ ὑπό ὁ Καδμεῖος καλέω . Θηβαῖος δέ οὐ ὁμολογέω , φημί ὁ Βοιώτιος ὁ Θήβη Ἀσωπός καί οὐ ὁ Φλιάσιος εἰμί .
pausanias-periegesis.graeciae-descriptio 2.5.3
τὰ δὲ ἄλλα ἐς τὸν ποταμὸν Φλιάσιοι καὶ Σικυώνιοι λέγουσι , τὸ ὕδωρ ἔπηλυ καὶ οὐκ ἐγχώριον εἶναί οἱ · Μαίανδρον γὰρ κατιόντα ἐκ Κελαινῶν διὰ Φρυγίας καὶ Καρίας καὶ ἐκδιδόντα ἐς τὴν πρὸς Μιλήτῳ θάλασσαν ἐς Πελοπόννησον ἔρχεσθαι καὶ ποιεῖν τὸν Ἀσωπόν . οἶδα δὲ καὶ Δηλίων τοιοῦτο ἀκούσας ἕτερον , ὕδωρ ὃ καλοῦσιν Ἰνωπὸν εἶναί σφισιν ἐκ τοῦ Νείλου · καὶ δὴ καὶ αὐτὸν ἔχει τὸν Νεῖλον λόγος Εὐφράτην ὄντα ἐς ἕλος ἀφανίζεσθαι καὶ αὖθις ἀνιόντα ὑπὲρ Αἰθιοπίας Νεῖλον γίνεσθαι . Ἀσωποῦ μὲν πέρι τοιαῦτα ἤκουσα , ἐκ δὲ τοῦ Ἀκροκορίνθου
Lemmas: ὁ δέ ἄλλος εἰς ὁ ποταμός Φλιάσιος καί Σικυώνιος λέγω , ὁ ὕδωρ ἔπηλυς καί οὐ ἐγχώριος εἰμί ἕ · Μαίανδρος γάρ κατέρχομαι ἐκ Κελαιναί διά Φρυγία καί Καρία καί ἐκδίδωμι εἰς ὁ πρός Μίλητος θάλασσα εἰς Πελοπόννησος ἔρχομαι καί ποιέω ὁ Ἀσωπός . οἶδα δέ καί Δήλιος τοιοῦτος ἀκούω ἕτερος , ὕδωρ ὅς καλέω Ἰνωπός εἰμί σφεῖς ἐκ ὁ Νεῖλος · καί δή καί αὐτός ἔχω ὁ Νεῖλος λόγος Εὐφράτης εἰμί εἰς ἕλος ἀφανίζω καί αὖθις ἀνέρχομαι ὑπέρ Αἰθιοπία Νεῖλος γίγνομαι . Ἀσωπός μέν περί τοιοῦτος ἀκούω , ἐκ δέ ὁ Ἀκροκόρινθος
pausanias-periegesis.graeciae-descriptio 2.5.4
τραπεῖσι τὴν ὀρεινὴν πύλη τέ ἐστιν ἡ Τενεατικὴ καὶ Εἰληθυίας ἱερόν · ἑξήκοντα δὲ ἀπέχει μάλιστα στάδια ἡ καλουμένη Τενέα . οἱ δὲ ἄνθρωποί φασιν οἱ ταύτῃ Τρῶες εἶναι , αἰχμάλωτοι δὲ ὑπὸ Ἑλλήνων ἐκ Τενέδου γενόμενοι ἐνταῦθα Ἀγαμέμνονος δόντος οἰκῆσαι · καὶ διὰ τοῦτο θεῶν μάλιστα Ἀπόλλωνα τιμῶσιν .
Lemmas: τέρπω ὁ ὀρεινός πύλη τε εἰμί ὁ Τενεαδικός καί Εἰλήθυια ἱερός · ἑξήκοντα δέ ἀπέχω μάλα στάδιον ὁ καλέω Τενέη . ὁ δέ ἄνθρωπος φημί ὁ ταύτῃ Τρώς εἰμί , αἰχμάλωτος δέ ὑπό Ἕλλην ἐκ Τένεδος γίγνομαι ἐνταῦθα Ἀγαμέμνων δίδωμι οἰκέω · καί διά οὗτος θεός μάλα Ἀπόλλων τιμάω .
pausanias-periegesis.graeciae-descriptio 2.5.5
ἐκ Κορίνθου δὲ οὐκ ἐς μεσόγαιαν ἀλλὰ τὴν ἐπὶ Σικυῶνα ἰοῦσι ναὸς ἐμπεπρησμένος ἐστὶν οὐ πόρρω τῆς πόλεως , ἐν ἀριστερᾷ δὲ τῆς ὁδοῦ . γεγόνασι μὲν δὴ καὶ ἄλλοι πόλεμοι περὶ τὴν Κορινθίαν καὶ πῦρ ἐπέλαβεν ὡς τὸ εἰκὸς καὶ οἰκίας καὶ ἱερὰ τὰ ἔξω τείχους · ἀλλὰ τοῦτόν γε τὸν ναὸν Ἀπόλλωνος εἶναι λέγουσι καὶ ὅτι Πύρρος κατακαύσειεν ὁ Ἀχιλλέως αὐτόν . χρόνῳ δὲ ὕστερον ἤκουσα καὶ ἄλλο τοιόνδε , ὡς οἱ Κορίνθιοι Διὶ ποιήσαιντο Ὀλυμπίῳ τὸν ναὸν καὶ ὡς ἐξαίφνης πῦρ ποθὲν ἐμπεσὸν διαφθείρειεν αὐτόν .
Lemmas: ἐκ Κόρινθος δέ οὐ εἰς μεσόγαιος ἀλλά ὁ ἐπί Σικυών ἔρχομαι ναός ἐμπίμπρημι εἰμί οὐ πρόσω ὁ πόλις , ἐν ἀριστερός δέ ὁ ὁδός . γίγνομαι μέν δή καί ἄλλος πόλεμος περί ὁ Κορίνθιος καί πῦρ ἐπιλαμβάνω ὡς ὁ ἔοικα καί οἰκία καί ἱερόν ὁ ἔξω τεῖχος · ἀλλά οὗτος γε ὁ ναός Ἀπόλλων εἰμί λέγω καί ὅτι Πύρρος κατακαίω ὁ Ἀχιλλεύς αὐτός . χρόνος δέ ὕστερον ἀκούω καί ἄλλος τοιόσδε , ὡς ὁ Κορίνθιος Ζεύς ποιέω Ὀλύμπιος ὁ ναός καί ὡς ἐξαίφνης πῦρ ποθεν ἐμπίπτω διαφθείρω αὐτός .
pausanias-periegesis.graeciae-descriptio 2.5.6
Σικυώνιοι δὲ—οὗτοι γὰρ ταύτῃ Κορινθίοις εἰσὶν ὅμοροι—περὶ τῆς χώρας τῆς σφετέρας λέγουσιν ὡς Αἰγιαλεὺς αὐτόχθων πρῶτος ἐν αὐτῇ γένοιτο , καὶ Πελοποννήσου δὲ ὅσον ἔτι καλεῖται καὶ νῦν Αἰγιαλὸς ἀπʼ ἐκείνου βασιλεύοντος ὀνομασθῆναι , καὶ Αἰγιάλειαν αὐτὸν οἰκίσαι πρῶτον ἐν τῷ πεδίῳ πόλιν · οὗ δέ ἐστι νῦν σφίσι τὸ ἱερὸν τῆς Ἀθηνᾶς , ἀκρόπολιν τοῦτο εἶναι . Αἰγιαλέως δὲ Εὔρωπα γενέσθαι φασίν , Εὔρωπος δὲ Τελχῖνα , Τελχῖνος δὲ Ἆπιν .
Lemmas: Σικυώνιος δέω γάρ οὗτος Κορίνθιος εἰμί ὅμοροι—περὶ ὁ χώρα ὁ σφέτερος λέγω ὡς Αἰγιαλεύς αὐτόχθων πρῶτος ἐν αὐτός γίγνομαι , καί Πελοπόννησος δέ ὅσος ἔτι καλέω καί νῦν Αἰγιαλός ἀπό ἐκεῖνος βασιλεύω ὀνομάζω , καί Αἰγιάλεια αὐτός οἰκίζω πρῶτος ἐν ὁ πεδίον πόλις · οὗ δέ εἰμί νῦν σφεῖς ὁ ἱερός ὁ Ἀθήνη , ἀκρόπολις οὗτος εἰμί . Αἰγιαλεύς δέ Εὔρωψ γίγνομαι φημί , Εὔρωπος δέ Τελχίν , Τελχίν δέ Ἆπις .
pausanias-periegesis.graeciae-descriptio 2.5.7
οὗτος ὁ Ἆπις ἐς τοσόνδε ηὐξήθη δυνάμεως , πρὶν ἢ Πέλοπα ἐς Ὀλυμπίαν ἀφικέσθαι , ὡς τὴν ἐντὸς Ἰσθμοῦ χώραν Ἀπίαν ἀπʼ ἐκείνου καλεῖσθαι . Ἄπιδος δὲ ἦν Θελξίων , Θελξίονος δὲ Αἴγυρος , τοῦ δὲ Θουρίμαχος , Θουριμάχου δὲ Λεύκιππος · Λευκίππῳ δὲ ἄρρενες παῖδες οὐκ ἐγένοντο , θυγάτηρ δὲ Καλχινία . ταύτῃ τῇ Καλχινίᾳ Ποσειδῶνα συγγενέσθαι φασὶ καὶ τὸν τεχθέντα ὑπʼ αὐτῆς ἔθρεψεν ὁ Λεύκιππος καὶ τελευτῶν παρέδωκέν οἱ τὴν ἀρχήν ·
Lemmas: οὗτος ὁ Ἆπις εἰς τοσόσδε αὐξάνω δύναμις , πρίν ἤ Πέλοψ εἰς Ὀλυμπία ἀφικνέομαι , ὡς ὁ ἐντός Ἰσθμός χώρα Ἀπίη ἀπό ἐκεῖνος καλέω . Ἆπις δέ εἰμί Θελξίων , Θελξίων δέ Αἴγυρος , ὁ δέ Θουρίμαχος , Θουρίμαχος δέ Λεύκιππος · Λεύκιππος δέ ἄρσην παῖς οὐ γίγνομαι , θυγάτηρ δέ Καλχινίη . οὗτος ὁ Καλχινίη Ποσειδῶν συγγίγνομαι φημί καί ὁ τίκτω ὑπό αὐτός τρέφω ὁ Λεύκιππος καί τελευτάω παραδίδωμι ἕ ὁ ἀρχή ·
pausanias-periegesis.graeciae-descriptio 2.5.8
ὄνομα δὲ ἦν Πέρατος τῷ παιδί . τὰ δὲ ἐς Πλημναῖον τὸν Περάτου μάλιστα ἐφαίνετό μοι θαύματος ἄξια · τὰ γάρ οἱ τικτόμενα ὑπὸ τῆς γυναικὸς αὐτίκα ὁπότε πρῶτον κλαύσειεν ἠφίει τὴν ψυχήν , ἐς ὃ Δημήτηρ ἔλεον ἴσχει Πλημναίου , παραγενομένη δὲ ἐς τὴν Αἰγιάλειαν ὡς δὴ γυνὴ ξένη Πλημναίῳ παῖδα ἀνέθρεψεν Ὀρθόπολιν . Ὀρθοπόλιδι δὲ θυγάτηρ γίνεται Χρυσόρθη · ταύτην τεκεῖν νομίζουσιν ἐξ Ἀπόλλωνος καὶ ὁ παῖς ὠνομάσθη Κόρωνος , Κορώνου δὲ γίνονται Κόραξ καὶ νεώτερος Λαμέδων .
Lemmas: ὄνομα δέ εἰμί Πέρατος ὁ παῖς . ὁ δέ εἰς Πλημναῖος ὁ Πέρατος μάλα φαίνω ἐγώ θαῦμα ἄξιος · ὁ γάρ ἕ τίκτω ὑπό ὁ γυνή αὐτίκα ὁπότε πρῶτος κλαίω ἀφίημι ὁ ψυχή , εἰς ὅς Δημήτηρ ἔλεος ἴσχω Πλημναῖος , παραγίγνομαι δέ εἰς ὁ Αἰγιάλεια ὡς δή γυνή ξένος Πλημναῖος παῖς ἀνατρέφω Ὀρθόπολις . Ὀρθόπολις δέ θυγάτηρ γίγνομαι Χρυσόρθη · οὗτος τίκτω νομίζω ἐκ Ἀπόλλων καί ὁ παῖς ὀνομάζω Κόρωνος , Κόρωνος δέ γίγνομαι Κόραξ καί νέος Λαμέδων .
pausanias-periegesis.graeciae-descriptio 2.6.1
Κόρακος δὲ ἀποθανόντος ἄπαιδος ὑπὸ τοῦτον τὸν καιρὸν Ἐπωπεὺς ἀφικόμενος ἐκ Θεσσαλίας ἔσχε τὴν ἀρχήν . ἐπὶ τούτου βασιλεύοντος στρατόν σφισι πολέμιον λέγουσιν ἐς τὴν χώραν τότε ἐλθεῖν πρῶτον , τὰ πρὸ τοῦ πάντα τὸν χρόνον διατελέσασιν ἐν εἰρήνῃ . αἰτία δὲ ἥδε · Ἀντιόπης ἐν Ἕλλησι τῆς Νυκτέως ὄνομα ἦν ἐπὶ κάλλει , καί οἱ καὶ φήμη προσῆν Ἀσωποῦ θυγατέρα , ὃς τὴν Θηβαΐδα καὶ Πλαταιίδα ὁρίζει , καὶ οὐ Νυκτέως εἶναι .
Lemmas: Κόραξ δέ ἀποθνῄσκω ἄπαις ὑπό οὗτος ὁ καιρός Ἐπωπεύς ἀφικνέομαι ἐκ Θεσσαλία ἔχω ὁ ἀρχή . ἐπί οὗτος βασιλεύω στρατός σφεῖς πολέμιος λέγω εἰς ὁ χώρα τότε ἔρχομαι πρῶτος , ὁ πρό ὁ πᾶς ὁ χρόνος διατελέω ἐν εἰρήνη . αἰτία δέ ὅδε · Ἀντιόπη ἐν Ἕλλην ὁ Νυκτεύς ὄνομα εἰμί ἐπί κάλλος , καί ἕ καί φήμη πρόσειμι Ἀσωπός θυγάτηρ , ὅς ὁ Θηβαίς καί Πλαταιικός ὁρίζω , καί οὐ Νυκτεύς εἰμί .
pausanias-periegesis.graeciae-descriptio 2.6.2
ταύτην οὐκ οἶδα εἴτε γυναῖκα αἰτήσας εἴτε θρασύτερα ἐξ ἀρχῆς βουλευσάμενος Ἐπωπεὺς ἁρπάζει · ὡς δὲ οἱ Θηβαῖοι σὺν ὅπλοις ἦλθον , ἐνταῦθα τιτρώσκεται μὲν Νυκτεύς , ἐτρώθη δὲ κρατῶν τῇ μάχῃ καὶ Ἐπωπεύς . Νυκτέα μὲν δὴ κάμνοντα ὀπίσω κομίζουσιν ἐς Θήβας , καὶ ὡς ἔμελλε τελευτᾶν , Λύκον ἀδελφὸν ὄντα παραδίδωσι Θηβαίων ἐν τῷ παρόντι ἄρχειν · Λάβδακον γὰρ τὸν Πολυδώρου τοῦ Κάδμου παῖδα ἔτι αὐτός τε ἐπετρόπευεν ὁ Νυκτεὺς καὶ τότε ἀπέλιπεν ἐπιτροπεύειν ἐκείνῳ . τοῦτον οὖν τὸν Λύκον ἱκέτευσε στρατῷ μείζονι ἐπὶ τὴν Αἰγιάλειαν ἐλάσαντα τιμωρήσασθαι μὲν Ἐπωπέα , κακοῦν δὲ εἰ λάβοι καὶ αὐτὴν Ἀντιόπην .
Lemmas: οὗτος οὐ οἶδα εἴτε γυνή αἰτέω εἴτε θρασύς ἐκ ἀρχή βουλεύω Ἐπωπεύς ἁρπάζω · ὡς δέ ὁ Θηβαῖος σύν ὅπλον ἔρχομαι , ἐνταῦθα τιτρώσκω μέν Νυκτεύς , τιτρώσκω δέ κρατέω ὁ μάχη καί Ἐπωπεύς . Νυκτεύς μέν δή κάμνω ὀπίσω κομίζω εἰς Θῆβαι , καί ὡς μέλλω τελευτάω , Λύκος ἀδελφός εἰμί παραδίδωμι Θηβαῖος ἐν ὁ πάρειμι ἄρχω · Λάβδακος γάρ ὁ Πολύδωρος ὁ Κάδμος παῖς ἔτι αὐτός τε ἐπιτροπεύω ὁ Νυκτεύς καί τότε ἀπολείπω ἐπιτροπεύω ἐκεῖνος . οὗτος οὖν ὁ Λύκος ἱκετεύω στρατός μέγας ἐπί ὁ Αἰγιάλεια ἐλαύνω τιμωρέω μέν Ἐπωπεύς , κακόω δέ εἰ λαμβάνω καί αὐτός Ἀντιόπη .
pausanias-periegesis.graeciae-descriptio 2.6.3
Ἐπωπεὺς δὲ τὸ μὲν παραυτίκα ἐπινίκια ἔθυε καὶ Ἀθηνᾶς ᾠκοδόμει ναόν , ἐπʼ ἐξειργασμένῳ δὲ εὔξατο ἐνδείξασθαι τὴν θεὸν εἴ οἱ τετελεσμένος ἐστὶν ὁ ναὸς κατὰ γνώμην · μετὰ δὲ τὴν εὐχὴν ἔλαιον λέγουσι ῥυῆναι πρὸ τοῦ ναοῦ . ὕστερον δὲ καὶ Ἐπωπέα κατέλαβεν ἀποθανεῖν ὑπὸ τοῦ τραύματος ἀμεληθέντος κατʼ ἀρχάς , ὡς μηδὲν ἔτι Λύκῳ δεῆσαι πολέμου · Λαμέδων γὰρ ὁ Κορώνου βασιλεύσας μετὰ Ἐπωπέα ἐξέδωκεν Ἀντιόπην . ἡ δὲ ὡς ἐς Θήβας ἤγετο τὴν ἐπʼ Ἐλευθερῶν , ἐνταῦθα καθʼ ὁδὸν τίκτει .
Lemmas: Ἐπωπεύς δέ ὁ μέν παραυτίκα ἐπινίκιος θύω καί Ἀθήνη οἰκοδομέω ναός , ἐπί ἐξεργάζομαι δέ εὔχομαι ἐνδείκνυμι ὁ θεός εἰ ἕ τελέω εἰμί ὁ ναός κατά γνώμη · μετά δέ ὁ εὐχή ἔλαιον λέγω ῥέω πρό ὁ ναός . ὕστερον δέ καί Ἐπωπεύς καταλαμβάνω ἀποθνῄσκω ὑπό ὁ τραῦμα ἀμελέω κατά ἀρχή , ὡς μηδείς ἔτι Λύκος δέω πόλεμος · Λαμέδων γάρ ὁ Κόρωνος βασιλεύω μετά Ἐπωπεύς ἐκδίδωμι Ἀντιόπη . ὁ δέ ὡς εἰς Θῆβαι ἄγω ὁ ἐπί Ἐλευθεραί , ἐνταῦθα κατά ὁδός τίκτω .
pausanias-periegesis.graeciae-descriptio 2.6.4
καὶ ἐπὶ τούτῳ πεποίηκεν Ἄσιος ὁ Ἀμφιπτολέμου · Ἀντιόπη δʼ ἔτεκε Ζῆθον καὶ Ἀμφίονα δῖον Ἀσωποῦ κούρη ποταμοῦ βαθυδινήεντος , Ζηνί τε κυσαμένη καὶ Ἐπωπέι ποιμένι λαῶν . Ὅμηρος δὲ σφᾶς ἀνήγαγεν ἐπὶ τὸ σεμνότερον τοῦ γένους καὶ Θήβας φησὶν οἰκίσαι πρώτους , ἀποκρίνων τὴν κάτω πόλιν ἐμοὶ δοκεῖν ἀπὸ τῆς Καδμείας .
Lemmas: καί ἐπί οὗτος ποιέω Ἄσιος ὁ Ἀμφιπτόλεμος · Ἀντιόπη δέ τίκτω Ζῆθος καί Ἀμφίων δῖος Ἀσωπός κόρη ποταμός βαθυδινήεις , Ζεύς τε κύω καί Ἐπωπεύς ποιμήν λαός . Ὅμηρος δέ σφεῖς ἀνάγω ἐπί ὁ σεμνός ὁ γένος καί Θῆβαι φημί οἰκίζω πρῶτος , ἀποκρίνω ὁ κάτω πόλις ἐγώ δοκέω ἀπό ὁ Καδμεῖος .
pausanias-periegesis.graeciae-descriptio 2.6.5
Λαμέδων δὲ βασιλεύσας ἔγημεν ἐξ Ἀθηνῶν γυναῖκα Φηνὼ Κλυτίου · καὶ ὕστερον γενομένου οἱ πολέμου πρὸς Ἄρχανδρον καὶ Ἀρχιτέλην τοὺς Ἀχαιοῦ συμμαχήσοντα ἐπηγάγετο Σικυῶνα ἐκ τῆς Ἀττικῆς , καὶ θυγατέρα τε συνῴκισεν αὐτῷ Ζευξίππην καὶ ἀπὸ τούτου βασιλεύσαντος ἡ γῆ Σικυωνία καὶ Σικυὼν ἀντὶ Αἰγιάλης ἡ πόλις ὠνομάσθη . Σικυῶνα δὲ οὐ Μαραθῶνος τοῦ Ἐπωπέως , Μητίονος δὲ εἶναι τοῦ Ἐρεχθέως φασίν . ὁμολογεῖ δέ σφισι καὶ Ἄσιος , ἐπεὶ Ἡσίοδός γε καὶ Ἴβυκος , ὁ μὲν ἐποίησεν ὡς Ἐρεχθέως εἴη Σικυών , Ἴβυκος δὲ εἶναι Πέλοπός φησιν αὐτόν .
Lemmas: Λαμέδων δέ βασιλεύω γαμέω ἐκ Ἀθῆναι γυνή Φηνώ Κλύτιος · καί ὕστερον γίγνομαι ἕ πόλεμος πρός Ἄρχανδρος καί Ἀρχιτέλης ὁ Ἀχαιός συμμαχέω ἐπάγω Σικυών ἐκ ὁ Ἀττική , καί θυγάτηρ τε συνοικίζω αὐτός Ζευξίππη καί ἀπό οὗτος βασιλεύω ὁ γῆ Σικυώνιος καί Σικυών ἀντί Αἰγιάλευς ὁ πόλις ὀνομάζω . Σικυών δέ οὐ Μαραθών ὁ Ἐπωπεύς , Μητίων δέ εἰμί ὁ Ἐρεχθεύς φημί . ὁμολογέω δέ σφεῖς καί Ἄσιος , ἐπεί Ἡσίοδος γε καί Ἴβυκος , ὁ μέν ποιέω ὡς Ἐρεχθεύς εἰμί Σικυών , Ἴβυκος δέ εἰμί Πέλοψ φημί αὐτός .
pausanias-periegesis.graeciae-descriptio 2.6.6
Σικυῶνος δὲ γίνεται Χθονοφύλη , Χθονοφύλης δὲ καὶ Ἑρμοῦ Πόλυβον γενέσθαι λέγουσιν · ὕστερον δὲ αὐτὴν Φλίας ὁ Διονύσου γαμεῖ , καί οἱ παῖς Ἀνδροδάμας γίνεται . Πόλυβος δὲ Ταλαῷ τῷ Βίαντος βασιλεύοντι Ἀργείων Λυσιάνασσαν τὴν θυγατέρα ἔδωκε · καὶ ὅτε Ἄδραστος ἔφευγεν ἐξ Ἄργους , παρὰ Πόλυβον ἦλθεν ἐς Σικυῶνα καὶ ὕστερον ἀποθανόντος Πολύβου τὴν ἐν Σικυῶνι ἀρχὴν ἔσχεν . Ἀδράστου δὲ ἐς Ἄργος κατελθόντος Ἰανίσκος ἀπόγονος Κλυτίου τοῦ Λαμέδοντι κηδεύσαντος ἐλθὼν ἐκ τῆς Ἀττικῆς ἐβασίλευσεν , ἀποθανόντος δὲ Ἰανίσκου Φαῖστος τῶν Ἡρακλέους λεγόμενος παίδων καὶ οὗτος εἶναι .
Lemmas: Σικυών δέ γίγνομαι Χθονοφύλη , Χθονοφύλη δέ καί Ἑρμῆς Πόλυβος γίγνομαι λέγω · ὕστερον δέ αὐτός Φλίας ὁ Διόνυσος γαμέω , καί ἕ παῖς Ἀνδροδάμας γίγνομαι . Πόλυβος δέ Ταλαός ὁ Βίας βασιλεύω Ἀργεῖος Λυσιάνασσα ὁ θυγάτηρ δίδωμι · καί ὅτε Ἄδραστος φεύγω ἐκ Ἄργος , παρά Πόλυβος ἔρχομαι εἰς Σικυών καί ὕστερον ἀποθνῄσκω Πόλυβος ὁ ἐν Σικυών ἀρχή ἔχω . Ἄδραστος δέ εἰς Ἄργος κατέρχομαι Ἰανίσκος ἀπόγονος Κλύτιος ὁ Λαμέδων κηδεύω ἔρχομαι ἐκ ὁ Ἀττική βασιλεύω , ἀποθνῄσκω δέ Ἰανίσκος Φαῖστος ὁ Ἡρακλῆς λέγω παῖς καί οὗτος εἰμί .
pausanias-periegesis.graeciae-descriptio 2.6.7
Φαίστου δὲ κατὰ μαντείαν μετοικήσαντος ἐς Κρήτην βασιλεῦσαι λέγεται Ζεύξιππος Ἀπόλλωνος υἱὸς καὶ νύμφης Συλλίδος . μετὰ δὲ Ζεύξιππον τελευτήσαντα Ἀγαμέμνων στρατὸν ἤγαγεν ἐπὶ Σικυῶνα καὶ τὸν βασιλέα Ἱππόλυτον Ῥοπάλου παῖδα τοῦ Φαίστου · δείσας δὲ τὸν στρατὸν ἐπιόντα Ἱππόλυτος συνεχώρησεν Ἀγαμέμνονος κατήκοος καὶ Μυκηναίων εἶναι . Ἱππολύτου δὲ ἦν τούτου Λακεστάδης . Φάλκης δὲ ὁ Τημένου καταλαβὼν νύκτωρ Σικυῶνα σὺν Δωριεῦσι κακὸν μὲν ἅτε Ἡρακλείδην καὶ αὐτὸν ἐποίησεν οὐδέν , κοινωνὸν δὲ ἔσχε τῆς ἀρχῆς .
Lemmas: Φαῖστος δέ κατά μαντεία μετοικέω εἰς Κρήτη βασιλεύω λέγω Ζεύξιππος Ἀπόλλων υἱός καί νύμφη Συλλίς . μετά δέ Ζεύξιππος τελευτάω Ἀγαμέμνων στρατός ἄγω ἐπί Σικυών καί ὁ βασιλεύς Ἱππόλυτος Ῥόπαλος παῖς ὁ Φαῖστος · δείδω δέ ὁ στρατός ἐπέρχομαι Ἱππόλυτος συγχωρέω Ἀγαμέμνων κατήκοος καί Μυκηναῖος εἰμί . Ἱππόλυτος δέ εἰμί οὗτος Λακεστάδης . Φάλκης δέ ὁ Τήμενος καταλαμβάνω νύκτωρ Σικυών σύν Δωριεύς κακός μέν ἅτε Ἡρακλείδης καί αὐτός ποιέω οὐδείς , κοινωνός δέ ἔχω ὁ ἀρχή .
pausanias-periegesis.graeciae-descriptio 2.7.1
καὶ Δωριεῖς μὲν Σικυώνιοι γεγόνασιν ἀπὸ τούτου καὶ μοῖρα τῆς Ἀργείας · τὴν δὲ τοῦ Αἰγιαλέως ἐν τῷ πεδίῳ πόλιν Δημήτριος καθελὼν ὁ Ἀντιγόνου τῇ πάλαι ποτὲ ἀκροπόλει προσῴκισε τὴν νῦν πόλιν . ἐχόντων δὲ ἀσθενῶς ἤδη τῶν Σικυωνίων—αἰτίαν δὲ οὐκ ὀρθῶς ποιοῖ τις ἂν ζητῶν , ἀποχρῷτο δὲ τῷ Ὁμήρῳ λεγομένῳ περὶ Διός , ὃς δὴ πολλάων πολίων κατέλυσε κάρηνα — , διακειμένοις οὖν ἀδυνάτως ἐπιγενόμενος σεισμὸς ὀλίγου τὴν πόλιν ἐποίησεν ἀνδρῶν ἔρημον , πολλὰ δὲ σφᾶς καὶ τῶν ἐς ἐπίδειξιν ἀφείλετο . ἐκάκωσε δὲ καὶ περὶ Καρίαν καὶ Λυκίαν τὰς πόλεις καὶ Ῥοδίοις ἐσείσθη μάλιστα ἡ νῆσος , ὥστε καὶ τὸ λόγιον τετελέσθαι Σιβύλλῃ τὸ ἐς τὴν Ῥόδον ἔδοξεν .
Lemmas: καί Δωριεύς μέν Σικυώνιος γίγνομαι ἀπό οὗτος καί μοῖρα ὁ Ἀργεῖος · ὁ δέ ὁ Αἰγιαλεύς ἐν ὁ πεδίον πόλις Δημήτριος καθαιρέω ὁ Ἀντίγονος ὁ πάλαι ποτέ ἀκρόπολις προσοικίζω ὁ νῦν πόλις . ἔχω δέ ἀσθενής ἤδη ὁ Σικυώνιος δέ οὐ ὀρθός ποιέω τις ἄν ζητέω , ἀποχράω δέ ὁ Ὅμηρος λέγω περί Ζεύς , ὅς δή πολύς πόλις καταλύω κάρηνον — , διάκειμαι οὖν ἀδύνατος ἐπιγίγνομαι σεισμός ὀλίγος ὁ πόλις ποιέω ἀνήρ ἐρῆμος , πολύς δέ σφεῖς καί ὁ εἰς ἐπίδειξις ἀφαιρέω . κακόω δέ καί περί Καρία καί Λυκία ὁ πόλις καί Ῥόδιος σείω μάλα ὁ νῆσος , ὥστε καί ὁ λόγιον τελέω Σίβυλλα ὁ εἰς ὁ Ῥόδος δοκέω .
pausanias-periegesis.graeciae-descriptio 2.7.2
ἐκ δὲ τῆς Κορινθίας ἐλθοῦσιν ἐς τὴν Σικυωνίαν Λύκου Μεσσηνίου μνῆμά ἐστιν , ὅστις δὴ οὗτος ὁ Λύκος · οὐ γάρ τινα Λύκον εὑρίσκω Μεσσήνιον ἀσκήσαντα πένταθλον οὐδὲ Ὀλυμπικὴν ἀνῃρημένον νίκην . τοῦτο μὲν δὴ χῶμά ἐστι γῆς , αὐτοὶ δὲ Σικυώνιοι τὰ πολλὰ ἐοικότι τρόπῳ θάπτουσι . τὸ μὲν σῶμα γῇ κρύπτουσι , λίθου δὲ ἐποικοδομήσαντες κρηπῖδα κίονας ἐφιστᾶσι καὶ ἐπʼ αὐτοῖς ἐπίθημα ποιοῦσι κατὰ τοὺς ἀετοὺς μάλιστα τοὺς ἐν τοῖς ναοῖς · ἐπίγραμμα δὲ ἄλλο μὲν ἐπιγράφουσιν οὐδέν , τὸ δὲ ὄνομα ἐφʼ αὑτοῦ καὶ οὐ πατρόθεν ὑπειπόντες κελεύουσι τὸν νεκρὸν χαίρειν .
Lemmas: ἐκ δέ ὁ Κορίνθιος ἔρχομαι εἰς ὁ Σικυώνιος Λύκος Μεσσήνιος μνῆμα εἰμί , ὅστις δή οὗτος ὁ Λύκος · οὐ γάρ τις Λύκος εὑρίσκω Μεσσήνιος ἀσκέω πένταθλος οὐδέ Ὀλυμπικός ἀναιρέω νίκη . οὗτος μέν δή χῶμα εἰμί γῆ , αὐτός δέ Σικυώνιος ὁ πολύς ἔοικα τρόπος θάπτω . ὁ μέν σῶμα γῆ κρύπτω , λίθος δέ ἐποικοδομέω κρηπίς κίων ἐφίστημι καί ἐπί αὐτός ἐπίθημα ποιέω κατά ὁ ἀετός μάλα ὁ ἐν ὁ ναός · ἐπίγραμμα δέ ἄλλος μέν ἐπιγράφω οὐδείς , ὁ δέ ὄνομα ἐπί ἑαυτοῦ καί οὐ πατρόθεν ὑπεῖπον κελεύω ὁ νεκρός χαίρω .
pausanias-periegesis.graeciae-descriptio 2.7.3
μετὰ δὲ τὸ μνῆμα τοῦ Λύκου διαβεβηκόσιν ἤδη τὸν Ἀσωπόν , ἔστιν ἐν δεξιᾷ τὸ Ὀλύμπιον , ὀλίγον δὲ ἔμπροσθεν ἐν ἀριστερᾷ τῆς ὁδοῦ τάφος Εὐπόλιδι Ἀθηναίῳ ποιήσαντι κωμῳδίαν . προελθοῦσι δὲ καὶ ἐπιστρέψασιν ὡς ἐπὶ τὴν πόλιν Ξενοδίκης μνῆμά ἐστιν ἀποθανούσης ἐν ὠδῖσι · πεποίηται δὲ οὐ κατὰ τὸν ἐπιχώριον τρόπον , ἀλλʼ ὡς ἂν τῇ γραφῇ μάλιστα ἁρμόζοι · γραφὴ δὲ εἴπερ ἄλλη τις καὶ αὕτη ἐστὶ θέας ἀξία .
Lemmas: μετά δέ ὁ μνῆμα ὁ Λύκος διαβαίνω ἤδη ὁ Ἀσωπός , εἰμί ἐν δεξιός ὁ Ὀλύμπιος , ὀλίγος δέ ἔμπροσθεν ἐν ἀριστερός ὁ ὁδός τάφος Εὔπολις Ἀθηναῖος ποιέω κωμῳδία . προέρχομαι δέ καί ἐπιστρέφω ὡς ἐπί ὁ πόλις Ξενοδίκη μνῆμα εἰμί ἀποθνῄσκω ἐν ὠδίς · ποιέω δέ οὐ κατά ὁ ἐπιχώριος τρόπος , ἀλλά ὡς ἄν ὁ γραφή μάλα ἁρμόζω · γραφή δέ εἴπερ ἄλλος τις καί οὗτος εἰμί θέα ἄξιος .
pausanias-periegesis.graeciae-descriptio 2.7.4
προελθοῦσι δὲ ἐντεῦθεν τάφος Σικυωνίοις ἐστίν , ὅσοι περὶ Πελλήνην καὶ Δύμην τὴν Ἀχαιῶν καὶ ἐν Μεγάλῃ πόλει καὶ περὶ Σελλασίαν ἐτελεύτησαν · τὰ δὲ ἐς αὐτοὺς σαφέστερον ἐν τοῖς ἐφεξῆς δηλώσω . πρὸς δὲ τῇ πύλῃ πηγή ἐστί σφισιν ἐν σπηλαίῳ , ἧς τὸ ὕδωρ οὐκ ἄνεισιν ἐκ γῆς , ἐπιρρεῖ δὲ ἐκ τοῦ ὀρόφου τοῦ σπηλαίου · καὶ καλεῖται διʼ αὐτὸ Στάζουσα ἡ πηγή .
Lemmas: προέρχομαι δέ ἐντεῦθεν τάφος Σικυώνια εἰμί , ὅσος περί Πελλήνη καί Δύμη ὁ Ἀχαιός καί ἐν Μεγάλη πόλις καί περί Σελλασία τελευτάω · ὁ δέ εἰς αὐτός σαφής ἐν ὁ ἐφεξῆς δηλόω . πρός δέ ὁ πύλη πηγή εἰμί σφεῖς ἐν σπήλαιον , ὅς ὁ ὕδωρ οὐ ἀνέρχομαι ἐκ γῆ , ἐπιρρέω δέ ἐκ ὁ ὄροφος ὁ σπήλαιον · καί καλέω διά αὐτός Στάζουσα ὁ πηγή .
pausanias-periegesis.graeciae-descriptio 2.7.5
ἐν δὲ τῇ νῦν ἀκροπόλει Τύχης ἱερόν ἐστιν Ἀκραίας , μετὰ δὲ αὐτὸ Διοσκούρων · ξόανα δὲ οὗτοί τε καὶ τὸ ἄγαλμα τῆς Τύχης ἐστί . τοῦ θεάτρου δὲ ὑπὸ τὴν ἀκρόπολιν ᾠκοδομημένου τὸν ἐν τῇ σκηνῇ πεποιημένον ἄνδρα ἀσπίδα ἔχοντα Ἄρατόν φασιν εἶναι τὸν Κλεινίου . μετὰ δὲ τὸ θέατρον Διονύσου ναός ἐστι · χρυσοῦ μὲν καὶ ἐλέφαντος ὁ θεός , παρὰ δὲ αὐτὸν Βάκχαι λίθου λευκοῦ . ταύτας τὰς γυναῖκας ἱερὰς εἶναι καὶ Διονύσῳ μαίνεσθαι λέγουσιν . ἄλλα δὲ ἀγάλματα ἐν ἀπορρήτῳ Σικυωνίοις ἐστί · ταῦτα μιᾷ καθʼ ἕκαστον ἔτος νυκτὶ ἐς τὸ Διονύσιον ἐκ τοῦ καλουμένου κοσμητηρίου κομίζουσι , κομίζουσι δὲ μετὰ δᾴδων τε ἡμμένων καὶ ὕμνων ἐπιχωρίων .
Lemmas: ἐν δέ ὁ νῦν ἀκρόπολις Τύχη ἱερός εἰμί Ἀκραίη , μετά δέ αὐτός Διόσκοροι · ξόανον δέ οὗτος τε καί ὁ ἄγαλμα ὁ Τύχη εἰμί . ὁ θέατρον δέ ὑπό ὁ ἀκρόπολις οἰκοδομέω ὁ ἐν ὁ σκηνή ποιέω ἀνήρ ἀσπίς ἔχω Ἄρατος φημί εἰμί ὁ Κλείνιος . μετά δέ ὁ θέατρον Διόνυσος ναός εἰμί · χρυσός μέν καί ἐλέφας ὁ θεός , παρά δέ αὐτός Βάκχη λίθος λευκός . οὗτος ὁ γυνή ἱερός εἰμί καί Διόνυσος μαίνομαι λέγω . ἄλλος δέ ἄγαλμα ἐν ἀπόρρητος Σικυώνια εἰμί · οὗτος εἷς κατά ἕκαστος ἔτος νύξ εἰς ὁ Διονύσιον ἐκ ὁ καλέω κοσμητήριον κομίζω , κομίζω δέ μετά δαίς τε ἅπτω καί ὕμνος ἐπιχώριος .
pausanias-periegesis.graeciae-descriptio 2.7.6
ἡγεῖται μὲν οὖν ὃν Βάκχειον ὀνομάζουσιν—Ἀνδροδάμας σφίσιν ὁ Φλάντος τοῦτον ἱδρύσατο — , ἕπεται δὲ ὁ καλούμενος Λύσιος , ὃν Θηβαῖος Φάνης εἰπούσης τῆς Πυθίας ἐκόμισεν ἐκ Θηβῶν . ἐς δὲ Σικυῶνα ἦλθεν ὁ Φάνης , ὅτε Ἀριστόμαχος ὁ Κλεοδαίου τῆς γενομένης μαντείας ἁμαρτὼν διʼ αὐτὸ καὶ καθόδου τῆς ἐς Πελοπόννησον ἥμαρτεν . ἐκ δὲ τοῦ Διονυσίου βαδίζουσιν ἐς τὴν ἀγοράν , ἔστι ναὸς Ἀρτέμιδος ἐν δεξιᾷ Λιμναίας . καὶ ὅτι μὲν κατερρύηκεν ὁ ὄροφος , δῆλά ἐστιν ἰδόντι · περὶ δὲ τοῦ ἀγάλματος οὔτε ὡς κομισθέντος ἑτέρωσε οὔτε ὅντινα αὐτοῦ διεφθάρη τρόπον εἰπεῖν ἔχουσιν .
Lemmas: ἡγέομαι μέν οὖν ὅς Βακχείος ὀνομάζουσιν—Ἀνδροδάμας σφεῖς ὁ Φλάντος οὗτος ἱδρύω — , ἕπομαι δέ ὁ καλέω Λύσιος , ὅς Θηβαῖος Φάνης λέγω ὁ Πυθία κομίζω ἐκ Θῆβαι . εἰς δέ Σικυών ἔρχομαι ὁ Φάνης , ὅτε Ἀριστόμαχος ὁ Κλεοδαῖος ὁ γίγνομαι μαντεία ἁμαρτάνω διά αὐτός καί κάθοδος ὁ εἰς Πελοπόννησος ἁμαρτάνω . ἐκ δέ ὁ Διονύσιος βαδίζω εἰς ὁ ἀγορά , εἰμί ναός Ἄρτεμις ἐν δεξιός Λιμναῖος . καί ὅτι μέν καταρρέω ὁ ὄροφος , δῆλος εἰμί ὁράω · περί δέ ὁ ἄγαλμα οὔτε ὡς κομίζω ἑτέρωσε οὔτε ὅστις αὐτός διαφθείρω τρόπος λέγω ἔχω .
pausanias-periegesis.graeciae-descriptio 2.7.7
ἐς δὲ τὴν ἀγορὰν ἐσελθοῦσι Πειθοῦς ἐστιν ἱερὸν οὐδὲ τοῦτο ἄγαλμα ἔχον . Πειθὼ δὲ ἐπὶ λόγῳ τοιῷδε αὐτοῖς κατέστη σέβεσθαι . Ἀπόλλων καὶ Ἄρτεμις ἀποκτείναντες Πύθωνα παρεγένοντο ἐς τὴν Αἰγιάλειαν καθαρσίων ἕνεκα . γενομένου δέ σφισι δείματος , ἔνθα καὶ νῦν Φόβον ὀνομάζουσι τὸ χωρίον , οἱ μὲν ἐς Κρήτην παρὰ Καρμάνορα ἀπετράποντο , τοὺς δὲ ἀνθρώπους ἐν τῇ Αἰγιαλείᾳ νόσος ἐπέλαβε · καὶ σφᾶς ἐκέλευον οἱ μάντεις Ἀπόλλωνα ἱλάσασθαι καὶ Ἄρτεμιν .
Lemmas: εἰς δέ ὁ ἀγορά εἰσέρχομαι Πειθώ εἰμί ἱερός οὐδέ οὗτος ἄγαλμα ἔχω . Πειθώ δέ ἐπί λόγος τοιόσδε αὐτός καθίστημι σέβω . Ἀπόλλων καί Ἄρτεμις ἀποκτείνω Πύθων παραγίγνομαι εἰς ὁ Αἰγιάλεια καθάρσιος ἕνεκα . γίγνομαι δέ σφεῖς δεῖμα , ἔνθα καί νῦν Φόβος ὀνομάζω ὁ χωρίον , ὁ μέν εἰς Κρήτη παρά Καρμάνωρ ἀποτρέπω , ὁ δέ ἄνθρωπος ἐν ὁ Αἰγιάλεια νόσος ἐπιλαμβάνω · καί σφεῖς κελεύω ὁ μάντις Ἀπόλλων ἱλάσκομαι καί Ἄρτεμις .